12. ฐานะการเงินและผลการดำเนินงาน

12.1 งบการเงิน

ก. สรุปรายงานการสอบบัญชีของผู้ตรวจสอบบัญชีในรอบ 3 ปีที่ผ่านมา

จากรายงานของผู้ตรวจสอบบัญชีของบริษัทสิ้นสุด 30 กันยายน 2553 , 2552 และ 2551
ผู้ตรวจสอบบัญชีไม่มีความเห็นใด ๆ ที่เป็นข้อจำกัดในการตรวจสอบบัญชีของบริษัท
โดยผู้ตรวจสอบบัญชีของบริษัทไม่พบสิ่งที่เป็นเหตุทำให้เชื่อได้ว่างบการเงินรวมระหว่างกาลและงบการเงินระหว่างกาลเฉพาะบริษัท
ณ วันที่ 30 กันยายน 2553 ไม่ถูกต้องตามที่ควรในสาระสำคัญตามหลักการบัญชีที่รับรองทั่วไป
และได้มีความเห็นว่างบการเงินรวมและงบการเงินของบริษัทในรอบปีบัญชีสิ้นสุด 30 กันยายน 2553
, 2552 และ 2551 แสดงฐานะทางการเงิน และผลการดำเนินงานและกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ข. ตารางสรุปงบการเงินรวม

[]

[]

[]

[]

[]

[]

[]

สูตรการคำนวณ

ระยะเวลาการเก็บหนี้และชำระหนี้ : จำนวนวันตามปีปฎิทินในแต่ละปี

อัตรากำไรขั้นต้น : กำไรขั้นต้น/รายได้รวมไม่รวมกำไรหรือขาดทุนจากอัตราแลกเปลี่ยน

อัตรากำไรสุทธิ : กำไรสุทธิ/รายได้รวมไม่รวมกำไรหรือขาดทุนจากอัตราแลกเปลี่ยน

อัตราผลตอบแทนผู้ถือหุ้น : กำไรสุทธิ/ส่วนของผู้ถือหุ้นเฉลี่ย

อัตราการหมุนของสินทรัพย์ : รายได้รวมไม่รวมกำไรหรือขาดทุนจากอัตราแลกเปลี่ยน/สินทรัพย์

รวมเฉลี่ย

อัตราการจ่ายเงินปันผล : เงินปันผลต่อหุ้น/กำไรสุทธิต่อหุ้นที่ไม่รวมกำไรจากอัตราแลกเปลี่ยน

มูลค่าตามบัญชีต่อหุ้น : ส่วนของผู้ถือหุ้น/จำนวนหุ้น

12.2 คำอธิบายและการวิเคราะห์ฐานะการเงินและผลการดำเนินงาน

คำอธิบายและการวิเคราะห์ของฝ่ายจัดการ

ผลการดำเนินงานทางธุรกิจของบริษัทฯ ได้รับอิทธิพลจากปัจจัยกระตุ้นหลักจำนวนหนึ่ง
ในการประเมินผลการดำเนินงานทางธุรกิจระยะยาว
ผู้บริหารของบริษัทฯให้ความสำคัญกับเป้าหมายซึ่งประกอบด้วย การเติบโตของรายได้อย่างมั่นคง
การควบคุมต้นทุนโดยตรง การเติบโตของผลกำไรจากการดำเนินงาน
การเพิ่มผลกำไรที่ไม่ได้เกิดจากการดำเนินงานอย่างสูงสุด
และการเติบโตอย่างต่อเนื่องของผลกำไรในส่วนของผู้ถือหุ้นและอัตราผลตอบแทนต่อส่วนของผู้ถือหุ้นเฉลี่ย

ผลการดำเนินงานของกลุ่มบริษัทฯ

+--------------------------------+----------+----------+--------------+
| ล้านบาท                         | 2553⁽²⁾  | 2552⁽²⁾  | เทียบปีต่อปี     |
|                                |          |          | (ร้อยละ)      |
+--------------------------------+----------+----------+--------------+
| รายได้จากการดำเนินงาน            | 1        | 1        | -7.1%        |
|                                | 8,386.51 | 9,795.00 |              |
+--------------------------------+----------+----------+--------------+
| ต้นทุนจากการดำเนินงาน             | 1        | 1        | -4.3%        |
|                                | 7,545.04 | 8,336.22 |              |
+--------------------------------+----------+----------+--------------+
| กำไรจากการดำเนินงาน             | 841.47   | 1,458.78 | -42.3%       |
+--------------------------------+----------+----------+--------------+
| กำ                             | -45.90   | 354.93   | -112.9%      |
| ไร/ขาดทุนที่ไม่ได้เกิดจากการดำเนินงาน |          |          |              |
+--------------------------------+----------+----------+--------------+
| กำไรสุทธิ                        | 795.57   | 1,813.71 | -56.1%       |
+--------------------------------+----------+----------+--------------+
| อัตรากำไรสุทธิ ⁽¹⁾                | 4.33%    | 9.16%    | -52.7%       |
+--------------------------------+----------+----------+--------------+
| อัตราผลตอบแทนต่อส่วนของผู้ถือหุ้น      | 3.04%    | 7.06%    | -56.9%       |
+--------------------------------+----------+----------+--------------+

หมายเหตุ (1) กำไรสุทธิ/รายได้จากการดำเนินงาน

(2) ผลประกอบการของบริษัทฯ ของปี 2552 ได้รวมผลประกอบการ 2 เดือนจากบาคองโค
ในขณะที่ของปี 2553 ได้รวมผลประกอบการทั้งปีจากบาคองโค และ 11 เดือน จาก UMS
รวมถึงผลกำไรตามวิธีส่วนได้เสียของ Petrolift ในระยะเวลา 6 เดือน

การที่ผลกำไรและรายได้ของบริษัทฯ ลดลงนั้นมีสาเหตุหลักมาจากผลขาดทุนที่มีนัยสำคัญของ
เมอร์เมด
ซึ่งเกิดจากอัตราการใช้ประโยชน์จากสินทรัพย์และค่าเช่าเรือที่ลดลงทั้งในส่วนของงานวิศวกรรมโยธาใต้น้ำและในส่วนของงานขุดเจาะ
อย่างไรก็ตาม
ผลการขาดทุนดังกล่าวได้ถูกหักกลบกับการเติบโตของผลกำไรของกลุ่มธุรกิจโครงสร้างขั้นพื้นฐาน
ซึ่งส่วนใหญ่มาจากบาคองโค และกำไรจากกลุ่มธุรกิจขนส่งที่ค่อนข้างคงที่ ซึ่งหลักๆ
มาจากธุรกิจเรือบรรทุกสินค้าแห้งเทกอง

ผลกำไรของกลุ่มธุรกิจหลัก

ตารางต่อไปนี้แสดงผลการดำเนินงานของสายธุรกิจหลักโดยไม่หักรายการระหว่างกัน
ซึ่งผลการดำเนินงานนี้ไม่รวมรายการที่ไม่เกิดจากการดำเนินงาน เช่น
กำไรจากการขายเงินลงทุนและกำไรจากการทำ cross currency swap
สรุปได้ตามตารางด้านล่างนี้

ผลกำไรจากการดำเนินงานของกลุ่มธุรกิจหลัก

+------------------------+---------+-------+---------+-------+--------+
| ล้านบาท                 |         | 2553  |         |       |        |
+========================+=========+=======+=========+=======+========+
|                        | กลุ่มธุรกิจ | กลุ่ม   | ก       | ส     | รวม    |
|                        |         | ธุรกิจพ | ลุ่มธุรกิจโ | ่วนของ |        |
|                        | ขนส่ง    | ลังงาน | ครงสร้าง | บริษัทฯ |        |
|                        |         |       |         | ⁽¹⁾   |        |
|                        |         |       | ขั้นพื้นฐาน |       |        |
+------------------------+---------+-------+---------+-------+--------+
| รายได้จากธุรกิจหลัก        | 9       | 3,4   | 4       | -1    | 17,    |
|                        | ,640.30 | 76.36 | ,897.25 | 20.81 | 893.10 |
+------------------------+---------+-------+---------+-------+--------+
| ค่าใ                    | 6       | 2,6   | 3       | -     | 13,    |
| ช้จ่ายจากธุรกิจหลัก/ต้นทุนขาย | ,986.25 | 41.82 | ,914.73 | 24.95 | 517.85 |
+------------------------+---------+-------+---------+-------+--------+
| กำไรขั้นต้น ⁽²⁾           | 2       | 8     | 982.52  | -     | 4,     |
|                        | ,654.05 | 34.54 |         | 95.86 | 375.25 |
+------------------------+---------+-------+---------+-------+--------+
| ค่า                     | 1       | 6     | 131.35  | 1     | 1,     |
| เสื่อมราคาและการตัดจำหน่าย | ,033.26 | 26.65 |         | 70.77 | 962.03 |
+------------------------+---------+-------+---------+-------+--------+
| ค่าใช้จ่ายทั่ว              | 876.78  | 4     | 426.05  | 2     | 2,     |
| ไปและค่าใช้จ่ายในการบริหาร |         | 80.90 |         | 83.19 | 066.92 |
+------------------------+---------+-------+---------+-------+--------+
| กำไรจากการขายเรือ       | 495.17  | -     | -       | -     | 495.17 |
+------------------------+---------+-------+---------+-------+--------+
| กำไรจากการดำเนินงาน     | 1       | -2    | 425.12  | -5    | 841.47 |
|                        | ,239.18 | 73.01 |         | 49.82 |        |
+------------------------+---------+-------+---------+-------+--------+

หมายเหตุ (1) ส่วนของบริษัท1 หมายถึง TTA
และบริษัทอื่นในกลุ่มซึ่งเป็นบริษัทที่ถือหุ้นเพื่อการลงทุน และรวมการตัดรายการระหว่างกัน

(2) กำไรขั้นต้นที่แสดงตามตารางข้างบนนี้ไม่รวมค่าเสื่อมราคาและการตัดจำหน่าย
ซึ่งจะทำให้ต่างกับตัวเลขที่ได้รายงานไว้ในงบการเงินของบริษัทฯ

ธุรกิจเรือบรรทุกสินค้าแห้งเทกอง

ธุรกิจเรือบรรทุกสินค้าแห้งเทกองมีกำไรสุทธิ (ไม่รวมผลขาดทุนจากอัตราแลกเปลี่ยน)
เป็นเงินจำนวน 1,113.34 ล้านบาท สำหรับรอบปีบัญชี 2553 เทียบกับกำไรสุทธิจำนวน 719.38
ล้านบาท ในปีที่แล้ว กลุ่มธุรกิจขนส่งมีส่วนแบ่งกำไรคิดเป็นร้อยละ 128.38
ให้กับกำไรสุทธิของกลุ่มบริษัทฯ ในช่วงรอบปีบัญชี 2553 เทียบกับร้อยละ 57.62 ในช่วงรอบปีบัญชี
2552

ณ วันที่ 30 กันยายน พ.ศ. 2553 บริษัทฯ มีเรือทั้งสิ้น 27 ลำ และมีเรืออีก 5 ลำ ที่บริษัทฯ
เช่ามาระยะยาว เพื่อเสริมกองเรือ โดยเรือ 4 ลำ ที่เช่ามาจะหมดสัญญาเช่าในปี 2554 และอีก
1 ลำจะหมดสัญญาเช่าในปี 2555 กองเรือที่บริษัทฯ เป็นเจ้าของมีระวางบรรทุกสินค้ารวมทั้งสิ้น
905,809 เดทเวทตัน และเรืออีก 5 ลำ ที่บริษัทฯ เช่ามาเพื่อเสริมกองเรือ
มีระวางบรรทุกสินค้ารวม 255,994 เดทเวทตัน

วันทำการ : เนื่องจากปริมาณการค้าเติบโตขึ้น ทำให้ตลาดต้องการเรือที่มีขนาดใหญ่ขึ้น
ซึ่งถูกผลักดันด้วยการเพิ่มขึ้นของปริมาณเรือในตลาด จากการที่บริษัทฯ
ได้ยกเลิกการให้บริการเรือขนบรรทุกสินค้าแห้งแบบเทกองแบบประจำเส้นทางไปเมื่อเดือนกุมภาพันธ์
พ.ศ. 2553 นั้น ส่งผลให้มีการขายเรือที่มีระวางสองชั้น (tween-decker) ไป 5 ลำ
รวมระวางบรรทุกที่จำหน่ายไป 81,180 เดทเวทตัน
เนื่องจากมีความยากลำบากที่จะหางานให้กับเรือเหล่านี้ในตลาดที่ให้บริการเดินเรือแบบไม่ประจำเส้นทาง
นอกจากนี้ ยังได้ขายเรือชนิด box-shape จำนวน 6 ลำ รวมระวางบรรทุกที่จำหน่ายไป
174,989 เดทเวทตัน เนื่องจากเรือดังกล่าวมีอายุมาก

บริษัทฯ ได้รับมอบเรือที่สั่งต่อใหม่ขนาด Supramax จำนวน 1 ลำ
และซื้อเรือมือสองที่มีความทันสมัยขนาด Supramax จำนวน 1 ลำในปี 2553
ทำให้เพิ่มระวางบรรทุกเข้ามาในกองเรืออีก 111,138 เดทเวทตัน
ดังนั้นขนาดระวางบรรทุกเฉลี่ยของเรือที่บริษัทฯ เป็นเจ้าของเพิ่มขึ้นร้อยละ 8.31

ในช่วงรอบปีบัญชี 2553 จำนวนวันเดินเรือทั้งหมดของกองเรือบรรทุกสินค้าแห้งเทกองที่บริษัทฯ
เป็นเจ้าของลดลงร้อยละ 23.19 จำนวนเรือที่บริษัทฯ เป็นเจ้าของที่ปฏิบัติการเต็มเวลาในปี 2553
คิดเป็นจำนวนเท่ากับ 28.02 ลำ เทียบกับ 37.66 ลำ ในปี 2552 บริษัทฯ
ได้เช่าเรือมาเสริมกองเรือคิดเป็น 3,096 วันเดินเรือ (หรือเทียบเท่ากับ 8.48
ลำที่ปฎิบัติการเต็มเวลา) ในปี 2553 เทียบกับ 5,023 วันเดินเรือ (หรือเทียบเท่ากับ 13.76
ลำที่ปฎิบัติการเต็มเวลา) ในปี 2552 โดยรวม ได้มีจำนวนเรือที่ปฏิบัติการเต็มเวลา
คิดเป็นจำนวนเท่ากับ 36.50 ลำ และ 51.42 ลำในปี 2553 และปี 2552 ตามลำดับ

ตารางต่อไปนี้สรุปการเปลี่ยนแปลงของขนาดกองเรือของบริษัทฯ ตามวันเดินเรือในรอบปีปฏิทิน
และวันทำการของเรือที่บริษัทฯ เป็นเจ้าของและเรือที่เช่ามาเสริมกองเรือ

สรุปข้อมูลกองเรือบรรทุกสินค้าแห้งเทกอง

+-------------------------+----------+----------+----------+----------+
| วัน                      | 2010     |          | 2009     |          |
+-------------------------+----------+----------+----------+----------+
|                         | จำนวนวัน  | เ        | จำนวนวัน  | เ        |
|                         |          | ปลี่ยนแปลง |          | ปลี่ยนแปลง |
|                         |          |          |          |          |
|                         |          | ร้อยละ    |          | ร้อยละ    |
+-------------------------+----------+----------+----------+----------+
| เดทเวทตันเฉลี่ย            | 29,444   | 8.31%    | 27,185   | 0.38%    |
+-------------------------+----------+----------+----------+----------+
| จำนวนวันเดินเรือในรอบปีปฏิทิน | 11,113   | -23.19%  | 14,468   | -7.92%   |
+-------------------------+----------+----------+----------+----------+
| จำนวนวันเดินเรือที่มี         | 10,430   | -25.89%  | 14,073   | -6.62%   |
+-------------------------+----------+----------+----------+----------+
| จำนวนวันทำการ            | 10,227   | -25.59%  | 13,745   | -7.33%   |
+-------------------------+----------+----------+----------+----------+
| อัตราการใช               | 98.05%   | 0.39%    | 97.67%   | -0.75%   |
| ้ประโยชน์จากเรือที่เป็นเจ้าของ |          |          |          |          |
+-------------------------+----------+----------+----------+----------+
| จำนวนวันเดินเรือทำการของ   | 3,096    | -38.36%  | 5,023    | -30.95%  |
|                         |          |          |          |          |
| กองเรือที่เช่ามาเพิ่มเติม      |          |          |          |          |
+-------------------------+----------+----------+----------+----------+
| จำนวนวันเดินเรือทำการทั้งหมด | 13,323   | -29.01%  | 18,768   | -15.10%  |
+-------------------------+----------+----------+----------+----------+
| จำ                      | 28.02    | -25.60%  | 37.66    | -7.33%   |
| นวนเฉลี่ยของเรือที่เป็นเจ้าของ |          |          |          |          |
+-------------------------+----------+----------+----------+----------+
| จำนวนเรือเทียบเท่า         | 36.50    | -29.02%  | 51.42    | -15.09%  |
+-------------------------+----------+----------+----------+----------+

ปริมาณสินค้าทั้งหมดที่บริษัทฯ ขนส่งในรอบปีบัญชี 2553 ลดลงร้อยละ 14.02 เป็น 10.08 ล้านตัน
แม้ว่าจำนวนเรือที่บริษัทฯ เป็นเจ้าของจะลดลงอย่างมากในช่วงปีนี้
และจำนวนวันเดินเรือที่เช่ามาเสริมกองเรือลดลง แต่ปริมาณสินค้าที่บริษัทฯ
ขนส่งนั้นไม่ได้ลดลงมากนัก เนื่องจากบริษัทฯ
ได้บริหารเรือที่มีขนาดใหญ่ขึ้นและมีอัตราการใช้ประโยชน์ของกองเรือที่บริษัทฯ เป็นเจ้าของที่เพิ่มขึ้น

ปริมาณสินค้าตามประเภทของการให้บริการ

+--------------------+-----------+-----------+------------+-----------+
| ชนิดของการให้บริการ   | รอบปีบัญชี   |           | รอบปีบัญชี    |           |
|                    | 2553      |           | 2552       |           |
| คิดเป็นตัน            |           |           |            |           |
+--------------------+-----------+-----------+------------+-----------+
|                    | ป         | เทียบปีต่อปี  | ปริมาณที่ขนส่ง | เทียบปีต่อปี  |
|                    | ริมาณที่ขนส่ง |           |            |           |
|                    |           | (ร้อยละ)   |            | (ร้อยละ)   |
+--------------------+-----------+-----------+------------+-----------+
| บ                  | 492,249   | -70.89%   | 1,691,218  | -53.68%   |
| ริการแบบประจำเส้นทาง |           |           |            |           |
+--------------------+-----------+-----------+------------+-----------+
| บริก                | 2,817,746 | 2.92%     | 2,737,919  | -9.74%    |
| ารแบบไม่ประจำเส้นทาง |           |           |            |           |
| –สัญ                |           |           |            |           |
| ญารับขนส่งสินค้าล่วงหน้า |           |           |            |           |
+--------------------+-----------+-----------+------------+-----------+
| บริก                | 1,459,385 | -50.26%   | 2,934,011  | 0.84%     |
| ารแบบไม่ประจำเส้นทาง |           |           |            |           |
| – เช่าเหมาลำเป็นเที่ยว |           |           |            |           |
+--------------------+-----------+-----------+------------+-----------+
| บริก                | 5,306,379 | 21.82%    | 4,355,755  | -42.70%   |
| ารแบบไม่ประจำเส้นทาง |           |           |            |           |
| –                  |           |           |            |           |
|                    |           |           |            |           |
| เช                 |           |           |            |           |
| ่าเหมาลำเป็นระยะเวลา |           |           |            |           |
+--------------------+-----------+-----------+------------+-----------+
| รวม                | 1         | -14.02%   | 11,718,903 | -31.85%   |
|                    | 0,075,759 |           |            |           |
+--------------------+-----------+-----------+------------+-----------+

รายได้จากการเดินเรือในแต่ละเที่ยว: รายได้จากการเดินเรือในแต่ละเที่ยวในปี 2553
ลดลงร้อยละ 33.01 เป็น 9,272.55 ล้านบาท เทียบกับ 13,842.17 ล้านบาท ในปี 2552
โดยมีสาเหตุจากจำนวนวันเดินเรือทำการโดยรวมที่ลดลง อย่างไรก็ตาม จากสภาวะตลาดที่ดีขึ้น
และการบริหารกองเรือที่ดีขึ้น ส่งผลให้อัตราค่าเช่าเรือเฉลี่ยของกองเรือบริษัทฯ ในช่วงปี 2553
เป็น 12,619 ดอลลาร์สหรัฐอเมริกาต่อวัน เทียบกับ 11,127 ดอลลาร์สหรัฐอเมริกาต่อวัน ในปี
2552 หากบริษัทฯ หักผลขาดทุนจากการเช่าเรือมาเสริมกองเรือ
อัตราค่าเช่าเรือของกองเรือที่บริษัทฯ เป็นเจ้าของจะเท่ากับ 13,032
ดอลลาร์สหรัฐอเมริกาต่อวันในปีนี้ ซึ่งดีขึ้นกว่าปีที่ผ่านมาคิดเป็นร้อยละ 18.91 สำหรับปี 2553
รายได้จากค่าระวางประมาณร้อยละ 40.53
มาจากสัญญารับขนส่งสินค้าล่วงหน้าสัญญาแบบเช่าเหมาลำเป็นระยะเวลายาว (period time
charters) และสัญญารับขนส่งสินค้าล่วงหน้า (“COA”) เทียบกับร้อยละ 28.28 ของปีที่ผ่านมา
ดังนั้น อัตราค่าเช่าเรือเฉลี่ยของบริษัทฯ จึงมีความผันผวนน้อยกว่าตลาด

สาเหตุหลักที่อัตราค่าเช่าเรือปรับตัวสูงขึ้นในปีนี้ ได้แก่ ก) ผลทางบวกจากการที่บริษัทฯ
ปิดการให้บริการการเดินเรือแบบประจำเส้นทาง ซึ่งทำให้บริษัทฯ
สามารถใช้เรือในภูมิภาคที่ได้ค่าจ้างสูงกว่า ซึ่งรวมถึงแอตแลนติคด้วย ข)
การให้เช่าเรือทั้งแบบเป็นระยะเวลาและแบบระยะสั้นปรับตัวดีขึ้น และ ค)
สัดส่วนรายรับที่มีความแน่นอนมีเพิ่มขึ้น ทำให้อัตราค่าระวางเรือของบริษัทฯ
ไม่ผันผวนได้ง่ายหากมีการเปลี่ยนแปลงของอัตราค่าระวางในตลาดระยะสั้น

ผลการดำเนินงานเฉลี่ยคิดเป็นรายวัน

  -------------------------------------- ----------- -------------- -------------
  ดอลลาร์สหรัฐอเมริกา / วัน                  รอบปีบัญชี     รอบปีบัญชี 2552   เทียบปีต่อปี
                                         2553                       (ร้อยละ)

  อัตราแลกเปลี่ยนดอลลาร์สหรัฐอเมริกาต่อเงินบาท   32.56       34.72          -6.22%
  (เฉลี่ย)                                                            

  อัตราค่าระวางเรือเฉลี่ย ⁽¹⁾                 12,619      11,127         13.41%

  - อัตราค่าระวางเรือที่บริษัทเป็นเจ้าของ         13,032      10,960         18.91%

  - อัตราค่าระวางเรือที่เช่ามาเสริมกองเรือ ⁽²⁾   -413        167            -347.31%

  ส่วนของเจ้าของเรือ ⁽¹⁾                    4,806       4,446          8.10%

  ค่าใช่จ่ายในการเข้าอู่แห้ง                    1,378       1,210          13.88%

  ค่าใช้จ่ายทั่วไปและค่าใช้จ่ายในการบริหาร        1,520       1,307          16.30%

  ต้นทุนทางการเงิน                          48          428            -88.79%

  ค่าเสื่อมราคาและการตัดจำหน่าย               2,977       2,434          22.31%

  ภาษีเงินได้                               213         69             208.70%

  กำไรจากการดำเนินงาน ⁽¹⁾                 1,677       1,233          36.01%
  -------------------------------------- ----------- -------------- -------------

หมายเหตุ (1) ตัวเลขต่อวันที่คำนวณได้นั้นคิดจากจำนวนวันเดินเรือที่มี (available service
days)

(2)
อัตราค่าระวางเรือของเรือที่เช่ามาเสริมกองเรือเป็นอัตราสุทธิที่หักค่าใช้จ่ายของเที่ยวเรือแล้ว

ค่าใช้จ่ายของเจ้าของเรือ: ค่าใช้จ่ายของเจ้าของเรือลดลงร้อยละ 30.41 เป็น 1,999.41
ล้านบาท เนื่องจากเรือที่ใช้ในการดำเนินงานมีจำนวนลดลง อย่างไรก็ตาม
ถ้าคำนวณจากตัวเลขต่อวันเดินเรือ ค่าใช้จ่ายในส่วนของเจ้าของเรือเพิ่มขึ้นร้อยละ 8.10
สาเหตุหลักเนื่องจากมีเหตุการณ์ที่ไม่ทราบล่วงหน้าที่ส่งผลให้มีต้นทุนในการซ่อมและบำรุงรักษาที่ราคาแพง
นอกจากนี้ ต้นทุนประกันภัยเพิ่มขึ้นอย่างมีนัยสำคัญ (เพิ่มขึ้นร้อยละ 50.27)
จากการเรียกเก็บค่าเบี้ยประกันเพิ่มจากบริษัทฯ ประกันของบริษัทฯ

ในปี 2553 มีเรือที่เข้ารับการตรวจสอบระดับพิเศษและเข้าอู่แห้งจำนวน 6 ลำ
ซึ่งเกือบครึ่งหนึ่งของจำนวนดังกล่าวได้มีการรายงานไปแล้วในปี 2552 (12 ลำ ในปี 2552) ในปี
2553 ต้นทุนในการเข้าอู่แห้งอยู่ที่ประมาณ 31.37 ล้านบาทต่อลำ เทียบกับ 43.31
ล้านบาทต่อลำในปี 2552

ค่าใช้จ่ายในการเช่าเรือแบบเหมาลำเป็นระยะเวลา :
ค่าใช้จ่ายในการเช่าเรือแบบเหมาลำเป็นระยะเวลาในรอบปีบัญชี 2553 ลดลงร้อยละ 27.02 เป็น
2,389.09 ล้านบาท เทียบกับ 3,273.65 ล้านบาทในรอบปีบัญชี 2552
เนื่องจากจำนวนเรือที่บริษัทฯ เช่ามาเสริมกองเรือลดลง ในรอบปีบัญชี 2553 บริษัทฯ
เช่าเรือมาเป็นจำนวนเทียบเท่ากับ 8.48 ลำที่วิ่งเต็มเวลาหรือ 72 เที่ยวเรือ
ทั้งที่เป็นการเช่ามาเป็นเที่ยวหรือแบบระยะสั้นเพื่อนำมาใช้บริการขนส่งสินค้าในเส้นทางประจำ
และที่มีสัญญารับขนส่งสินค้าไว้ล่วงหน้า ในรอบปีบัญชี 2552 บริษัทฯ
เช่าเรือมาเพิ่มเติมเป็นจำนวนเทียบเท่ากับ 13.76 ลำที่วิ่งเต็มเวลาหรือ 111 เที่ยวเรือ
เพื่อใช้ในวัตถุประสงค์เช่นเดียวกันกับที่กล่าวมาแล้ว นอกจากนี้ อัตราค่าเช่าเรือเฉลี่ยของบริษัทฯ
เพิ่มขึ้นร้อยละ 29.29 เป็น 23,703 ดอลลาร์สหรัฐอเมริกาต่อวันในรอบปีบัญชี 2553 เทียบกับ
18,333 ดอลลาร์สหรัฐอเมริกาต่อวันในรอบปีบัญชี 2552
สัญญาเช่าเรือที่มีอัตราค่าเช่าที่สูงจะหมดอายุสัญญาในปี 2554
และน่าจะทำให้ผลการดำเนินงานของบริษัทฯ ดีขึ้น

กำไรขั้นต้น (margin) :
กำไรขั้นต้นระหว่างรายได้จากค่าระวางขั้นต้นและค่าใช้จ่ายจากการดำเนินงานของเรือได้ปรับตัวดีขึ้น
คิดเป็นร้อยละ 46.24 ในปี 2553 เทียบกับร้อยละ 40.37 ในปี 2552 อัตรากำไรสุทธิ
ซึ่งรวมค่าใช้จ่ายของเจ้าของเรือก็ปรับตัวดีขึ้นเป็นร้อยละ 24.68 ในปีนี้ เทียบกับร้อยละ 19.62
ในปี 2552

ค่าเสื่อมราคาและการตัดจำหน่าย : ค่าเสื่อมราคาและการตัดจำหน่ายในรอบปีบัญชี 2553 ลดลง
ร้อยละ 14.99 เป็น 1,010.98 ล้านบาทเทียบกับ 1,189.32 ล้านบาทในรอบปีบัญชี 2552
ค่าเสื่อมราคาและการตัดจำหน่ายลดลงอย่างมากเนื่องจากการขายเรือ 11 ลำ และมีเรือจำนวน 2
ลำที่ตัดค่าเสื่อมราคาเต็มอายุการใช้งานแล้วในช่วงรอบปีบัญชี 2553 เทียบกับการขายเรือ 8 ลำ
และมีเรือจำนวน 3 ลำที่ตัดค่าเสื่อมราคาเต็มอายุการใช้งานแล้วในช่วงรอบปีบัญชี 2552

ผลการดำเนินงานด้านอื่นๆ ของธุรกิจเรือบรรทุกสินค้าแห้งเทกอง

ค่าใช้จ่ายทั่วไปและค่าใช้จ่ายในการบริหาร :
ค่าใช้จ่ายทั่วไปและค่าใช้จ่ายในการบริหารในรอบปีบัญชี 2553 ลดลงร้อยละ 32.32 เป็น 571.90
ล้านบาท เทียบกับ 844.99 ล้านบาทในรอบปีบัญชี 2552 ค่าใช้จ่ายที่ลดลงมีสาเหตุหลักๆ
จากจำนวนเรือที่ใช้ดำเนินงานลดลงในปี 2553 ถึงแม้ว่าจำนวนเรือที่ใช้ในการดำเนินงานจะลดลง
แต่ต้นทุนคงที่บางรายการก็ไม่สามารถลดลงตามไปด้วย ดังนั้น
ค่าใช้จ่ายทั่วไปและค่าใช้จ่ายในการบริหารต่อวันเดินเรือที่มีอยู่ในปี 2553 เท่ากับ 1,520
ดอลลาร์สหรัฐอเมริกา เพิ่มขึ้นร้อยละ 16.30 จาก 1,307
ดอลลาร์สหรัฐอเมริกาต่อวันเดินเรือที่มีอยู่ในปี 2552

การเพิ่มขึ้นของค่าใช้จ่ายทั่วไปและค่าใช้จ่ายในการบริหาร
เกิดจากการตั้งสำรองเผื่อหนี้จะสูญจำนวน 66.46 ล้านบาท
เพื่อเป็นการจ่ายค่าชดเชยและค่าบริหารจัดการอื่นๆ ในการยกเลิกการให้บริการเรือประจำเส้นทาง
ซึ่งสาเหตุที่บริษัทฯ ยกเลิกการให้บริการเรือประจำเส้นทางในเดือนกุมภาพันธ์ พ.ศ. 2553
เนื่องจากเส้นทางนี้ให้ผลกำไรต่ำกว่าที่คาดไว้เมื่อเทียบกับการให้บริการชนิดอื่นๆ
ของกองเรือบริษัทฯ

ดอกเบี้ยรับ/ดอกเบี้ยจ่าย : ดอกเบี้ยจ่ายในรอบปีบัญชี 2553 ลดลงร้อยละ 38.39 เป็น 60.34
ล้านบาท จาก 97.94 ล้านบาทในรอบปีบัญชี 2552
สาเหตุหลักที่ดอกเบี้ยจ่ายลดลงมาจากการชำระคืนเงินกู้ระหว่างกันของบริษัทเดินเรือในกลุ่มกับบริษัทฯ
ซึ่งทำให้เงินกู้คงเหลือระหว่างกันเฉลี่ยเป็น 1,984.40 ล้านบาท เทียบกับ 2,037.57
ล้านบาทในรอบปีบัญชี 2552 ดอกเบี้ยรับในรอบปีบัญชี 2553 ลดลงร้อยละ 47.51 เป็น 45.83
ล้านบาท เทียบกับ 87.32 ล้านบาทในรอบปีบัญชี 2552
สาเหตุหลักที่ดอกเบี้ยรับลดลงมาจากเงินสดคงเหลือลดลงจากการที่บริษัทฯ ซื้อเรือขนาด Supramax
จำนวน 2 ลำ

กำไร (ขาดทุน) จากอัตราแลกเปลี่ยน : ในรอบปีบัญชี 2553 บริษัทฯ
มีผลขาดทุนจากอัตราแลกเปลี่ยนจำนวน 220.96 ล้านบาท เทียบกับ 8.05 ล้านบาท ในรอบปีบัญชี
2552
ผลขาดทุนนี้มีสาเหตุหลักมาจากการแปลงค่ารายการสินทรัพย์และหนี้สินจากสกุลเงินดอลลาร์สหรัฐอเมริกาเป็นเงินบาท
ณ วันสิ้นรอบบัญชี โดยที่เงินบาทแข็งค่าขึ้นด้วย ทั้งนี้ผลขาดทุนไม่มีผลกระทบที่สำคัญต่อกระแสเงินสด

กำไรจากการขายเรือ: บริษัทฯ มีการขายเรือ 11 ลำ ในรอบปีบัญชี 2553 คือ ทอร์ จัสมิน ทอร์
เซลเลอร์ ทอร์ คอมมานเดอร์ ทอร์ สปิริต ทอร์ ทริบิวท์ ทอร์ ซี ทอร์ทรานสิท ทอร์ สกาย ทอร์
เวนเจอร์ ทอร์ ทราเวลเลอร์ และ ทอร์ สกิปเปอร์ จำนวนเงินสดที่ได้รับจากการขายเรือทั้ง 11
ลำเท่ากับ 1,320.58 ล้านบาท กำไรทางบัญชีรวมจากการขายเรือเท่ากับ 495.17 ล้านบาท หรือ
390.44 ล้านบาทหลังหักภาษี กำไรทางบัญชีทั้งหมดจากการขายเรือ 8 ลำในปีที่แล้วเท่ากับ 33.51
ล้านบาท

ภาษีเงินได้: บริษัทฯ มีภาษีเงินได้เพิ่มขึ้นร้อยละ 115.31 เป็น 72.22 ล้านบาทในรอบปีบัญชี
2553 เทียบกับ 33.54 ล้านบาทในปี 2552 อัตราภาษีที่แท้จริง (effective tax rate)
ในรอบปีบัญชี 2553 และในรอบปีบัญชี 2552 เท่ากับร้อยละ 7.49 และ 4.50 ตามลำดับ
สาเหตุหลักที่ภาษีเงินได้นั้นเพิ่มสูงขึ้นมาจากภาษีกำไรจากการขายเรือ

ธุรกิจงานบริการที่เกี่ยวข้องกับการเดินเรือ

ในปี 2553 ธุรกิจงานบริการที่เกี่ยวข้องกับการเดินเรือมีส่วนแบ่งกำไรให้กับกลุ่มบริษัทฯ เท่ากับ
86.47 ล้านบาท เทียบกับ 229.38 ล้านบาทในปี 2552

ธุรกิจเรือบรรทุกน้ำมันและก๊าซธรรมชาติ

ในปี 2553 บริษัทฯ บันทึกเงินกำไรสุทธิจากบริษัท ปิโตรลิฟท์ จำกัด จำนวน 51.86 ล้านบาท
จากเดือนเมษายน ถึงเดือนกันยายน พ.ศ. 2553 ตามสัดส่วนการลงทุนร้อยละ 38.83 ในบริษัทฯ
นี้

ส่วนงานวิศวกรรมโยธาใต้น้ำและส่วนงานขุดเจาะ

ในรอบปีบัญชี 2553 เมอร์เมดมีผลขาดทุนสุทธิตามงบการเงินรวมของเมอร์เมด เท่ากับ 339.49
ล้านบาท ดังนั้น บริษัทฯ จึงบันทึกผลขาดทุนสุทธิในงบการเงินรวมของ บริษัทฯ เท่ากับ 193.98
ล้านบาท (หมายเหตุ : ตัวเลขส่วนแบ่งกำไรสุทธิให้กับบริษัทฯ
เป็นตัวเลขตามมาตรฐานบัญชีของสมาคมนักบัญชีและผู้สอบบัญชีไทย (Thai GAAP) อย่างไรก็ตาม
ข้อมูลที่จะแสดงในตารางข้างล่างนี้มาจากตัวเลขของเมอร์เมดที่ใช้มาตรฐานบัญชีสากล IFRS)

วิเคราะห์ผลประกอบการจากงบการเงินรวมของเมอร์เมดในรอบปีบัญชี 2553

  --------------------------------- ----------- -------------- ------------
  ล้านบาท                            รอบปีบัญชี     รอบปีบัญชี 2552   เทียบปีต่อปี
                                    2553                       (ร้อยละ)

  รายได้จากการบริการ                  3,476       5,210          -33.3%

  กำไรขั้นต้น                          231         1,439          -83.9%

  กำไรจากการดำเนินงาน/ - ขาดทุน       - 187       964            -119.4%

  ค่าใช้จ่ายทั่วไปและค่าใช้จ่ายในการบริหาร   - 556       - 486          14.4%

  กำไรจากอัตราแลกเปลี่ยน /- ขาดทุน      -80         -56            42.9%

  กำไรสุทธิ (- ขาดทุน)                 - 456       747            -161.0%

  กำไรขั้นต้น                          6.65%       27.62%         -75.9%

  กำไรขั้นต้นจากการดำเนินงาน            -5.38%      18.50%         -129.1%
  --------------------------------- ----------- -------------- ------------

หมายเหตุ *:
ข้อมูลนี้คัดมาจากงบการเงินของเมอร์เมดซึ่งส่งให้กับตลาดหลักทรัพย์แห่งประเทศสิงคโปร์

ณ วันที่ 30 กันยายน พ.ศ. 2553
เมอร์เมดเป็นเจ้าของและบริหารเรือที่ให้บริการนอกชายฝั่งจำนวน 8 ลำ ซึ่ง 4 ลำ
เป็นเรือสนับสนุนงานประดาน้ำชนิด DP2 DSV นอกจากนี้
เมอร์เมดยังเป็นเจ้าของและบริหารเรือขุดเจาะอีกจำนวน 2 ลำ ณ เดือนตุลาคม พ.ศ. 2553
เมอร์เมดเข้าถือหุ้นร้อยละ 49 ใน Asia Offshore Drilling Limited (“AOD”)
ซึ่งได้สั่งต่อเรือขุดเจาะแบบ jack-up ใหม่จำนวน 2 ลำ ชนิด Mod V – B Class
ที่มีความสามารถในการปฏิบัติงานในน้ำลึกที่ระดับ 350 ฟุต กับ Keppel FELS ประเทศสิงคโปร์

ส่วนงานวิศวกรรมโยธาใต้น้ำ บริษัท เมอร์เมด ออฟชอร์ เซอร์วิสเซส จำกัด (“MOS”)

ขนาดเฉลี่ยของกองเรือในกลุ่มเรือบริการนอกชายฝั่งเพิ่มขึ้นร้อยละ 26.68 ในปี 2553
เนื่องจากมีการรับมอบเรือที่สั่งต่อใหม่ ได้แก่ เรือเมอร์เมด แซฟไฟร์ เรือเมอร์เมด เอเชียนา
และเรือเมอร์เมด เอ็นดัวเรอร์ ในเดือนกุมภาพันธ์ มิถุนายน และกันยายน พ.ศ. 2553 ตามลำดับ
และได้ซื้อเรือมือสอง ชื่อ เมอร์เมด สยาม ในเดือนมกราคม พ.ศ. 2553

รายได้จากค่าบริการ : รายได้จากค่าบริการในรอบปีบัญชี 2553 ลดลงร้อยละ 25.33 เป็น
2,077.41 ล้านบาท มีสาเหตุหลักมาจาก ประการแรก
อัตราการใช้ประโยชน์จากเรือเฉลี่ยที่ลดลงเป็นร้อยละ 39.54 เทียบกับร้อยละ 52.64
ของปีที่ผ่านมา อัตราการใช้ประโยชน์ที่ลดลงนี้เป็นผลมาจากการที่เรือจำนวน 4
ลำที่เข้ามาเพิ่มเติมในกองเรือไม่ได้มีงานเข้ามาอย่างสม่ำเสมอที่จะให้รายได้และกำไรสูงสุดเพิ่มเข้ามาในกองเรือ
ซึ่งได้แก่ เรือเมอร์เมด แซฟไฟร์ เรือเมอร์เมด สยาม เรือเมอร์เมด เอเชียนา
และเรือเมอร์เมด เอ็นดัวเรอร์ ในรอบปีบัญชี 2553 จำนวนวันเดินเรือที่มี (available days)
และจำนวนวันทำการ (operating days) ของเรือสนับสนุนงานวิศวกรรมโยธาใต้น้ำของ MOS
มีทั้งสิ้นจำนวน 2,309 วันและ 913 วัน ตามลำดับ ซึ่งน้อยกว่าของในรอบปีบัญชี 2552
สาเหตุอีกประการหนึ่งคืออัตราค่าเช่าเรือรายวัน (day rate) ที่ลดลง
อัตราค่าเช่าเรือรายวันเฉลี่ยในรอบปีบัญชี 2553 เท่ากับ 25,213 ดอลลาร์สหรัฐอเมริกา
ลดลงประมาณร้อยละ 21.73

สรุปข้อมูลกองเรือให้บริการนอกชายฝั่ง

+-------------------+-----------+------------+----------+-------------+
| รายการการปฏิบัติงาน  | รอบปีบัญชี   |            | รอบปีบัญชี  |             |
|                   | 2553      |            | 2552     |             |
| ของกองเรือ         |           |            |          |             |
+-------------------+-----------+------------+----------+-------------+
|                   | จำนวนวัน   | เทียบปีต่อปี   | จำนวนวัน  | เทียบปีต่อปี    |
|                   |           | (ร้อยละ)    |          | (ร้อยละ)     |
+-------------------+-----------+------------+----------+-------------+
| เร                | 2,312     | 26.68%     | 1,825    |   15.29%    |
| ือให้บริการนอกชายฝั่งที่ |           |            |          |             |
|                   |           |            |          |             |
| บริษัทเป็นเจ้าของ     |           |            |          |             |
+-------------------+-----------+------------+----------+-------------+
| เ                 | 92        | -87.40%    | 730      |   -0.27%    |
| รือให้บริการนอกชายฝั่ง |           |            |          |             |
|                   |           |            |          |             |
| ที่เช่ามาเพิ่มเติม      |           |            |          |             |
+-------------------+-----------+------------+----------+-------------+
| จำนวนว            | 2,404     | -5.91%     | 2,555    |   10.37%    |
| ันเดินเรือในรอบปีปฏิทิน |           |            |          |             |
+-------------------+-----------+------------+----------+-------------+
| จำนวนวันเดินเรือที่มี   | 2,309     | -7.79%     | 2,504    |   14.39%    |
+-------------------+-----------+------------+----------+-------------+
| อัตราก             | 39.54%    | -24.89%    | 52.64%   |   -38.84%   |
| ารใช้ประโยชน์จากเรือ |           |            |          |             |
+-------------------+-----------+------------+----------+-------------+

ในรอบปีบัญชีนี้ รายได้จากการบริการของ MOS ได้เพิ่มมาจาก Seascape Group (บริษัทที่ MOS
ถือหุ้นร้อยละ 80) จำนวน 300.22 ล้านบาท และจาก Subtech Ltd. (บริษัทที่ MOS
ถือหุ้นร้อยละ 97) จำนวน 183.40 ล้านบาท Seascape และ Subtech
มีส่วนแบ่งกำไรขั้นต้นให้กับ MOS เท่ากับ 110.84 ล้านบาท และ 65.62 ล้านบาท ตามลำดับ

ค่าใช้จ่ายในการให้บริการ : ค่าใช้จ่ายในการให้บริการของงานวิศวกรรมโยธาใต้น้ำประกอบด้วย
ค่าใช้จ่ายของเจ้าของเรือ ค่าใช้จ่ายในการเช่าเรือ และค่าเสื่อมราคา
ค่าใช้จ่ายในการให้บริการในรอบปีบัญชี 2553 ลดลงร้อยละ 10.22 เป็น 2,181.70 ล้านบาท
เทียบกับ 2,430.02 ล้านบาทในรอบปีบัญชี 2552 ค่าใช้จ่ายของเจ้าของเรือในรอบปีบัญชี 2553
ลดลงร้อยละ 17.56 เป็น 1,747.35 ล้านบาท หรือ 22,326
ดอลลาร์สหรัฐอเมริกาต่อวันเดินเรือในรอบปีปฏิทิน (calendar-vessel-day) ในปี 2553
เทียบกับ 2,119.62 ล้านบาท หรือ 23,894
ดอลลาร์สหรัฐอเมริกาต่อวันเดินเรือในรอบปีปฏิทินในปี 2552
ค่าใช้จ่ายของเจ้าของเรือที่ลดลงส่วนใหญ่เนื่องจากอัตราการใช้ประโยชน์จากเรือลดลง
ค่าเสื่อมราคาเพิ่มขึ้นร้อยละ 44.61 เป็น 448.87 ล้านบาทในรอบปีบัญชี 2553 เทียบกับ 310.40
ล้านบาทในรอบปีบัญชี 2552 ค่าเสื่อมราคาที่เพิ่มขึ้นจำนวน 138.47 ล้านบาท
เป็นส่วนหนึ่งของการตัดค่าเสื่อมในปีบัญชีนี้ของเรือที่ได้มาจากการสั่งต่อใหม่ และเรือมือสอง

กำไร/-ขาดทุนจากการขายสินทรัพย์ : ในเดือนกรกฎาคม พ.ศ. 2553 เมอร์เมดได้ขายหุ้นร้อยละ
25 ที่ถืออยู่ใน บริษัท เวิลด์คลาส อินสไปเรชั่น เอสดีเอ็น บีเอชดี (“WCI”)
เมอร์เมดได้รับเงินจากการขายประมาณ 743.37 ล้านบาท และบันทึกกำไรจากการขายประมาณ
349.21 ล้านบาทในรอบปีบัญชี 2553 กำไรที่บันทึกในงบการเงินของบริษัทฯ คือ 343.30 ล้านบาท

ส่วนของงานขุดเจาะ - บริษัท เมอร์เมด ดริลลิ่งค์ จำกัด (“MDL”):

รายได้จากค่าบริการ : รายได้จากค่าบริการในรอบปีบัญชี 2553 ลดลงร้อยละ 51.37 เป็น
1,076.30 ล้านบาท หรือ 45,288
ดอลลาร์สหรัฐอเมริกาต่อวันเดินเรือขุดเจาะในรอบปีปฏิทินเทียบกับ 2,213.03 ล้านบาท หรือ
87,315 ดอลลาร์สหรัฐอเมริกาต่อวันเดินเรือขุดเจาะในรอบปีปฏิทินในปี 2552
อัตราการใช้ประโยชน์เฉลี่ยของเรือขุดเจาะในรอบปีบัญชี 2553 เท่ากับร้อยละ 56.71
เทียบกับร้อยละ 94.93 ในปี 2552 เนื่องจากมีเพียงเรือขุดเจาะ MTR-2
ลำเดียวที่ทำงานขุดเจาะในรอบปีบัญชี 2553

ค่าใช้จ่ายในการให้บริการ : ค่าใช้จ่ายในการให้บริการของงานขุดเจาะประกอบด้วย
ค่าใช้จ่ายของเจ้าของเรือและค่าเสื่อมราคา ค่าใช้จ่ายในการให้บริการในรอบปีบัญชี 2553
ลดลงร้อยละ 31.99 เป็น 866.77 ล้านบาท เทียบกับ 1,274.56 ล้านบาทในรอบปีบัญชี 2552
ค่าใช้จ่ายของเจ้าของเรือในรอบปีบัญชี 2553 ลดลงร้อยละ 39.06 เป็น 651.81 ล้านบาท หรือ
27,427 ดอลลาร์สหรัฐอเมริกาต่อวันเดินเรือขุดเจาะในรอบปีปฎิทินในปี 2553 เทียบกับ
1,069.63 ล้านบาท หรือ 42,202 ดอลลาร์สหรัฐอเมริกาต่อวันเดินเรือขุดเจาะในรอบปีปฏิทินในปี
2552 ค่าใช้จ่ายของเจ้าของเรือที่ลดลงส่วนใหญ่เนื่องจากมีเพียงเรือขุดเจาะ MTR-2 เพียง 1
ลำที่ปฏิบัติงานในปี 2553 ค่าเสื่อมราคาเพิ่มขึ้นร้อยละ 4.20 เป็น 213.53 ล้านบาทในรอบปีบัญชี
2553 เทียบกับ 204.93 ล้านบาทในรอบปีบัญชี 2552
ค่าเสื่อมราคาที่เพิ่มขึ้นมีสาเหตุหลักมาจากมีอุปกรณ์สำหรับขุดเจาะที่เพิ่มขึ้น

อัตราการใช้ประโยชน์จากเรือของกองเรือขุดเจาะ

  ------------------------------- ------------ ------------ --------- -------------
  รายการปฏิบัติการของเรือขุดเจาะ       รอบปีบัญชี 2553              รอบปีบัญชี   
                                                            2552      

                                  จำนวนวัน      เทียบปีต่อปี     จำนวนวัน   เทียบปีต่อปี
                                               (ร้อยละ)                (ร้อยละ)

  จำนวนวันเดินเรือขุดเจาะในรอบปีปฏิทิน   730          0.0%         730       -0.3%

  จำนวนวันเดินเรือที่มีอยู่               730          0.0%         730       -0.3%

  จำนวนวันเดินเรือทำการ              414          -40.3%       693       37.0%

  อัตราการใช้ประโยชน์จากเรือ          56.71%       -40.6%       94.93%    37.3%
  ------------------------------- ------------ ------------ --------- -------------

กำไร/-ขาดทุนจากการขายสินทรัพย์ : เมอร์เมดได้ขายการลงทุนใน Kencana Rig 1 Pte.
Ltd., Mermaid Kencana Rigs (Labuan) Pte. Ltd. และ Kencana Mermaid
Drilling Sdn. Bhd. ซึ่งเป็นเจ้าของเรือขุดเจาะเคเอ็ม-1 ในเดือนมิถุนายนในปีนี้
ผลขาดทุนจากการขายการลงทุนนี้คิดเป็นเงินจำนวนรวม 178.55 ล้านบาท
ผลขาดทุนที่บันทึกในงบการเงินของบริษัทฯ คือ 180.94 ล้านบาท

ผลการดำเนินงานอื่นๆ ของเมอร์เมด

ค่าใช้จ่ายทั่วไปและค่าใช้จ่ายในการบริหาร :
เมอร์เมดมีค่าใช้จ่ายทั่วไปและค่าใช้จ่ายในการบริหารเพิ่มขึ้น ร้อยละ 14.59 เป็น 556.45
ล้านบาทในรอบปีบัญชี 2553 เทียบกับ 485.61 ล้านบาทในรอบปีบัญชี 2552
การเพิ่มขึ้นส่วนใหญ่ร้อยละ 90 คิดเป็นเงินจำนวน 63.23
ล้านบาทมีสาเหตุหลักที่เกิดจากค่าใช้จ่ายในการบริหารบริษัทย่อยใหม่ต่างๆ ซึ่งได้แก่ Subtech
Ltd. ที่เมอร์เมดได้เข้าถือหุ้นในเดือนกุมภาพันธ์ พ.ศ. 2553 และ Nemo Subsea AS
ที่เมอร์เมดได้เข้าถือหุ้นในเดือนมีนาคม พ.ศ. 2553

ต้นทุนทางการเงิน : เมอร์เมดมีต้นทุนทางการเงินเพิ่มขึ้นร้อยละ 14.28 เป็น 95.89 ล้านบาทใน
รอบปีบัญชี 2553 เทียบกับ 83.91 ล้านบาทในรอบปีบัญชี 2552
โดยมีสาเหตุหลักจากเงินกู้คงเหลือเฉลี่ยที่เพิ่มขึ้นจำนวน 3,435.72 ล้านบาทในรอบปีบัญชี 2553
เทียบกับ 2,247.87 ล้านบาทในรอบปีบัญชี 2552

ดอกเบี้ยรับ : เมอร์เมดมีรายได้จากดอกเบี้ยรับในรอบปีบัญชี 2553 ลดลงร้อยละ 60.89 เป็น
6.50 ล้านบาทในรอบปีบัญชี 2553 เทียบกับ 16.62 ล้านบาทในรอบปีบัญชี 2552
สาเหตุหลักที่ดอกเบี้ยรับลดลงเนื่องจากในรอบปีบัญชี
2553เมอร์เมดไม่มีดอกเบี้ยรับจากเงินกู้ระยะสั้นที่มาจากบริษัทร่วม เมื่อเทียบกับที่เคยได้รับจำนวน
8.29 ล้านบาทในรอบปีบัญชี 2552 และอัตราดอกเบี้ยในเงินฝากแบบประจำลดลงในรอบปีบัญชี
2553 เมื่อเทียบกับในรอบปีบัญชี 2552
เมอร์เมดมีเงินสดคงเหลือเฉลี่ยรวมเงินฝากแบบประจำในรอบปีบัญชี 2553 เป็นเงินจำนวน
3,067.00 ล้านบาท เทียบกับ 1,755.59 ล้านบาทในรอบปีบัญชี 2552

กำไร (ขาดทุน) จากอัตราแลกเปลี่ยน : เมอร์เมดมีผลขาดทุนจากอัตราแลกเปลี่ยนเพิ่มขึ้นร้อยละ
43.99 เป็น 79.93 ล้านบาท ในรอบปีบัญชี 2553 เทียบกับ 55.51 ในรอบปีบัญชี 2552
ผลขาดทุนที่เพิ่มขึ้นนี้มีสาเหตุหลักมาจากการแปลงค่ารายการสินทรัพย์และหนี้สินจากสกุลเงินดอลลาร์สหรัฐอเมริกาเป็นเงินบาท
ณ วันสิ้นรอบบัญชี ทั้งนี้ผลขาดทุนไม่มีผลกระทบที่สำคัญต่อกระแสเงินสด

กำไรสุทธิจากการขายสินทรัพย์ อาคารและอุปกรณ์และสินทรัพย์ไม่มีตัวตน: ในรอบปีบัญชี 2553
เมอร์เมดมีกำไรสุทธิจากการขายอุปกรณ์เป็นเงินจำนวน 11.80 ล้านบาท เทียบกับ 21.25
ล้านบาทในรอบปีบัญชี 2552

รายได้อื่นๆ : เมอร์เมดมีรายได้อื่นๆ เพิ่มขึ้นร้อยละ 2.21 เป็น 29.20 ล้านบาทในรอบปีบัญชี
2553 เทียบกับ 28.57 ล้านบาท ในรอบปีบัญชี 2552

ภาษีเงินได้ : เมอร์เมดมีภาษีเงินได้เพิ่มขึ้นร้อยละ 67.07 เป็น 193.32 ล้านบาทในรอบปีบัญชี
2553 เทียบกับ 115.71 ล้านบาทในรอบปีบัญชี 2552
สาเหตุหลักที่ภาษีเงินได้นั้นเพิ่มสูงขึ้นมาจากการลดลงของสินทรัพย์ภาษีเงินได้รอการตัดบัญชี
(รับรู้เป็นค่าใช้จ่ายภาษีเงินได้ในงบกำไรขาดทุน) เป็นเงินจำนวน 130.00 ล้านบาท
หักกลบกับการลดลงของภาษีเงินได้ปกติจำนวน 52.66 ล้านบาท
การลดลงของภาษีเงินได้ปกติลดลงเนื่องจากมีเรือขุดเจาะ MTR-2
เพียงลำเดียวที่ปฏิบัติงานในประเทศอินโดนีเซียในปี 2553 ในขณะที่มีเรือขุดเจาะ 2 ลำ
ปฏิบัติงานในประเทศอินโดนีเซียในปีที่ผ่านมา
ภาษีเงินได้ที่ไม่เกี่ยวข้องกับสินทรัพย์ภาษีเงินได้รอการตัดบัญชีส่วนใหญ่มาจากภาษีเงินได้นิติบุคคลและภาษีจากกำไรของสาขา
 ที่เกิดจากการปฏิบัติงานของเรือขุดเจาะในประเทศอินโดนีเซีย

ธุรกิจโลจิสติคส์ถ่านหิน

บริษัท ยูนิค ไมนิ่ง เซอร์วิสเซส จำกัด (มหาชน) (“UMS”) ในรอบปีบัญชี 2553 (1 ตุลาคม
2552 – 30 กันยายน 2553) UMS มีผลขาดทุนสุทธิจำนวน 49.28 ล้านบาท อย่างไรก็ตาม UMS
มีส่วนแบ่งกำไรสุทธิให้กับบริษัทฯ
(ไม่รวมผลขาดทุนจากอัตราแลกเปลี่ยนที่ยังไม่เกิดขึ้นจริงที่มาจากสัญญาล่วงหน้า) จำนวน 79.14
ล้านบาท สำหรับช่วงระยะเวลา 11 เดือนนับตั้งแต่วันที่ 1 พฤศจิกายน พ.ศ. 2552 – 30
กันยายน พ.ศ. 2553 บริษัทฯ บันทึกผลกำไรของ UMS เข้ามาในงบการเงินรวมของบริษัทฯ
ร้อยละ 48.46 นับจากวันที่ 1 พฤศจิกายน ถึงวันที่ 31 ธันวาคม 2552 และร้อยละ 89.55
จากผลกำไรของ UMS ในช่วงวันที่ 1 มกราคม ถึง 30 กันยายน พ.ศ. 2553
เพื่อให้ตรงกับรอบบัญชีของบริษัทฯ

ผลการดำเนินงานตามงบการเงินรวมของ UMS

+--------------------------------+----------+----------+--------------+
| ล้านบาท                         | 2553⁽¹⁾  | 2552⁽¹⁾  | เทียบปีต่อปี     |
|                                |          |          | (ร้อยละ)      |
+--------------------------------+----------+----------+--------------+
| รายได้จากการขายถ่านหิน            | 2,719.09 | 2,877.86 | -5.52%       |
+--------------------------------+----------+----------+--------------+
| รวมรายได้                       | 2,761.48 | 2,926.30 | -5.63%       |
+--------------------------------+----------+----------+--------------+
| ต้นทุนขาย                        | 2,250.27 | 2,194.23 | 2.55%        |
+--------------------------------+----------+----------+--------------+
| กำไรขั้นต้น                       | 468.82   | 683.63   | -31.42%      |
+--------------------------------+----------+----------+--------------+
| ค                              | 335.95   | 342.40   | -1.88%       |
| ่าใช้จ่ายทั่วไปและค่าใช้จ่ายในการบริหาร |          |          |              |
+--------------------------------+----------+----------+--------------+
| ต้นทุนทางการเงิน                  | 68.22    | 62.23    | 9.63%        |
+--------------------------------+----------+----------+--------------+
| กำไรสุทธิ/ - ขาดทุนสุทธิ            | -49.28   | 218.57   | -122.55%     |
+--------------------------------+----------+----------+--------------+

หมายเหตุ (1) ตัวเลขข้างต้นเป็นช่วงระยะเวลาจากวันที่ 1 ตุลาคม พ.ศ. 2551 – 30 กันยายน
พ.ศ. 2552 (รอบปีบัญชี 2552) และ 1 ตุลาคม พ.ศ. 2552 – 30 กันยายน พ.ศ. 2553
(รอบปีบัญชี 2553)

รายได้จากการขายถ่านหิน : UMS มีรายได้จากการขายถ่ายหินในรอบปีบัญชี 2553
และในรอบปีบัญชี 2552 เป็น เงินจำนวน 2,719.09 ล้านบาทและ 2,877.86 ล้านบาทตามลำดับ
รายได้จากการขายถ่านหินลดลงร้อยละ 5.52
เนื่องจากราคาขายเฉลี่ยลดลงแต่ปริมาณการขายถ่านหินเพิ่มขึ้น
ปริมาณการขายถ่านหินที่เพิ่มขึ้นร้อยละ 8.94
ส่วนใหญ่เป็นผลมาจากยอดขายถ่านหินที่ขายให้กับลูกค้าขนาดใหญ่ปรับตัวดีขึ้น
โดยเฉพาะในอุตสาหกรรมปูนซีเมนต์ ปริมาณการขายถ่านหินให้ลูกค้าขนาดใหญ่เพิ่มขึ้นร้อยละ 39.28
เป็น 210,877 เมตริกตัน จาก 151,406 เมตริกตันในปี 2552
ซึ่งสอดคล้องกับการเติบโตของเศรษฐกิจในปัจจุบันจากการลงทุนที่เพิ่มขึ้นในภาคอสังหาริมทรัพย์
และในโครงการสาธารณูปโภคขั้นพื้นฐานต่างๆ
ในขณะที่ยอดขายถ่านหินให้กับลูกค้าขนาดกลางและขนาดเล็ก
ประกอบด้วยบริษัทที่อยู่ในอุตสาหกรรมอาหารและเครื่องดื่ม และในอุตสาหกรรมสิ่งทอ
ได้ปรับตัวเพิ่มขึ้นเพียงร้อยละ 3.94 อย่างไรก็ตาม UMS
ก็ยังคงเป็นผู้นำในส่วนแบ่งทางการตลาดของลูกค้ากลุ่มนี้
และเนื่องจากราคาขายถ่านหินกับลูกค้าขนาดใหญ่โดยทั่วไปมีราคาไม่สูงมาก
ดังนั้นราคาขายเฉลี่ยในปี 2553 จึงลดลงร้อยละ 13.27 UMS มียอดขายถ่านหินเป็นจำนวน 1.20
ล้านตันในปีนี้

ต้นทุนขาย : ต้นทุนขายเพิ่มขึ้นร้อยละ 2.55 เป็น 2,250.27 ล้านบาทในรอบปีบัญชี 2553
เทียบกับ 2,194.23 ล้านบาทในรอบปีบัญชีที่ผ่านมา องค์ประกอบหลักของต้นทุนขาย ประกอบด้วย
ต้นทุนถ่านหิน และค่าระวาง ต้นทุนที่เพิ่มขึ้นนี้หลักๆ มาจากค่าระวางที่เพิ่มสูงขึ้น คิดเป็นร้อยละ
10.37 เทียบกับปีที่ผ่านมา

ผลการดำเนินงานอื่นๆ ของ UMS

ค่าใช้จ่ายทั่วไปและค่าใช้จ่ายในการบริหาร : UMS
มีค่าใช้จ่ายทั่วไปและค่าใช้จ่ายในการบริหารลดลงร้อยละ 1.88 เป็น 335.95
ล้านบาทในรอบปีบัญชี 2553 เทียบกับ 342.40 ล้านบาทในรอบปีบัญชี 2552
แม้ว่าค่าใช้จ่ายดังกล่าวจะลดลง
แต่ค่าใช้จ่ายทั่วไปและค่าใช้จ่ายในการบริหารเมื่อเทียบสัดส่วนกับการขายถ่านหินกลับเพิ่มขึ้นเป็นร้อยละ
12.36 ในปี 2553 เทียบกับร้อยละ 11.90 ในปี 2552
เนื่องจากค่าใช้จ่ายเกี่ยวกับการขนส่งทางบกสูงขึ้น เพราะราคาน้ำมันดีเซลสูงขึ้น
และมีการขายถ่านหินในปริมาณเพิ่มขึ้น

ต้นทุนทางการเงิน : UMS มีดอกเบี้ยจ่ายเพิ่มขึ้นร้อยละ 9.63 เป็น 68.22 ล้านบาทในรอบปีบัญชี
2553 เทียบกับ 62.23 ล้านบาทในรอบปีบัญชี 2552 เนื่องจาก UMS
ต้องการเงินทุนหมุนเวียนเพิ่มขึ้นเพื่อใช้ในการบริหารสินค้าคงคลังที่มีปริมาณเพิ่มมากขึ้น

ภาษีเงินได้ : UMS มีภาษีเงินได้ลดลงร้อยละ 61.04 ในรอบปีบัญชี 2553 เป็น 25.90 ล้านบาท
เทียบกับ 66.49 ล้านบาทในรอบปีบัญชี 2552 อย่างไรก็ตาม อัตราภาษีที่แท้จริง (effective
tax rate) ในรอบปีบัญชี 2553 และในรอบปีบัญชี 2552 เท่ากับร้อยละ 28.19 และ 21.19
ตามลำดับ เหตุผลที่ภาษีเงินได้ของ UMS ลดลง มี 2 ประการ ประการแรก อัตราภาษีร้อยละ 20
สำหรับการเป็นบริษัทที่จดทะเบียนในตลาดหลักทรัพย์ MAI ได้หมดลงในสิ้นปี 2552 ประการที่สอง
มีค่าใช้จ่ายที่หักลดหย่อนทางภาษีได้ (tax deductable expense)
เกิดขึ้นในการลงทุนสินทรัพย์ถาวรบางรายการในรอบปีที่ผ่านมา

ธุรกิจปุ๋ยและบริการคลังสินค้า

บริษัท บาคองโค จำกัด (“บาคองโค”) ในรอบปีบัญชี 2553 บาคองโคได้มีส่วนแบ่งยอดขายจำนวน
2,149.73 ล้านบาท ส่วนแบ่งกำไรขั้นต้น 360.66 ล้านบาท และส่วนแบ่งกำไรสุทธิ 211.71
ล้านบาทให้กับกลุ่มบริษัทฯ

ผลการดำเนินงานของบาคองโค

+----------------------------------------------------+-----------------+
| ล้านบาท                                             | รอบปีบัญชี 2553    |
+----------------------------------------------------+-----------------+
| ยอดขาย                                             | 2,149.73        |
+----------------------------------------------------+-----------------+
| กำไรขั้นต้น                                           | 360.66          |
+----------------------------------------------------+-----------------+
| กำไร/-ขาดทุนสุทธิ                                     | 211.71          |
+----------------------------------------------------+-----------------+

ยอดขาย : บาคองโคมียอดขายปุ๋ย 151,973 เมตริกตันในรอบปีบัญชี 2553
เนื่องจากฤดูกาลหลักของการขายปุ๋ยจะอยู่ในช่วงเดือนกันยายนถึงธันวาคม
และมีนาคมถึงเดือนมิถุนายนหรือกรกฎาคมของทุกปี อย่างไรก็ตาม บาคองโครายงานว่า
ในปีนี้มีการซื้อปุ๋ยมากขึ้นในช่วง low season ในเดือนกรกฎาคมและสิงหาคม พ.ศ. 2553
เนื่องจากปริมาณการผลิตปุ๋ยเข้าสู่ท้องตลาดลดน้อยลงประกอบกับราคาพืชผลสูงขึ้น

กำไรขั้นต้น : ในรอบปีบัญชี 2553 บาคองโคมีกำไรขั้นต้น ปรับตัวดีขึ้นอย่างมีนัยสำคัญเป็นร้อยละ
16.78 เทียบกับร้อยละ 8.30 ในรอบปีบัญชี 2552

ยอดขายอื่นๆ : บาคองโคได้เริ่มให้บริการคลังสินค้าในเดือนมกราคม พ.ศ. 2553 และในช่วง 9
เดือนสิ้นสุด 30 กันยายน พ.ศ. 2553
มีอัตราการใช้ประโยชน์เฉลี่ยของพื้นที่ในคลังสินค้าเฉลี่ยร้อยละ 52.41
ของปริมาณพื้นที่คลังสินค้าทั้งหมดที่จะสามารถรองรับได้ หรือคิดเป็น 150,933 เมตริกตัน
และมีส่วนแบ่งกำไรสุทธิให้กับบริษัทฯ จำนวน 3.35 ล้านบาท

ผลการดำเนินงานอื่นๆ ของบาคองโค

ค่าใช้จ่ายทั่วไปและค่าใช้จ่ายในการบริหาร :
บาคองโคมีค่าใช้จ่ายทั่วไปและค่าใช้จ่ายในการบริหารลดลงร้อยละ 16.74 เป็น 78.88
ล้านบาทในรอบปีบัญชี 2553 เทียบกับ 94.61 ล้านบาทในรอบปีบัญชี 2552
สาเหตุหลักที่ค่าใช้จ่ายทั่วไปและค่าใช้จ่ายในการบริหารลดลงมาจากมีการควบคุมต้นทุนวัตถุดิบที่ดีขึ้น
และมีประสิทธิภาพในการผลิตที่ดีขึ้น

ต้นทุนทางการเงิน : บาคองโค มีดอกเบี้ยรับจำนวน 8.23 ล้านบาท ในรอบปีบัญชี 2553
และดอกเบี้ยจ่ายจำนวน 1.69 ล้านบาท ในรอบปีบัญชี 2552 ในปี 2553
บางคองโคได้ชำระคืนเงินกู้ทั้งหมดแล้ว

ผลการดำเนินงานอื่นๆ

ดอกเบี้ยรับและเงินปันผลรับ : บริษัทฯ มีรายได้จากดอกเบี้ยรับและเงินปันผลลดลงร้อยละ18.02
เป็น 106.57 ล้านบาท ในรอบปีบัญชี 2553 เทียบกับ 129.99 ล้านบาทในรอบปีบัญชี 2552
ดอกเบี้ยรับลดลงร้อยละ 24.54 เป็น 94.65 ล้านบาทในรอบปีบัญชี 2553 เทียบกับ 125.43
ล้านบาทในรอบปีบัญชี 2552 กลุ่มบริษัทฯ มีเงินสดคงเหลือเฉลี่ยลดลงเป็น 9,588.54
ล้านบาทเทียบกับ 11,123.35 ล้านบาทในรอบปีบัญชี 2552 นอกจากนี้
ผลตอบแทนจากเงินสดลดลงจากปี 2552 ส่วนเงินปันผลรับปรับตัวดีขึ้นเป็น 11.91
ล้านบาทในรอบปีบัญชี 2553 เทียบกับ 4.56 ล้านบาทในรอบปีบัญชี 2552

ส่วนแบ่งผลกำไร/ขาดทุนจากการลงทุนบริษัทร่วมและกิจการร่วมค้า :
ส่วนแบ่งกำไรจากการลงทุนในบริษัทร่วม ปิโตรลิฟท์ และกิจการร่วมค้าในรอบปีบัญชี 2553
เพิ่มขึ้นเป็น 80.31 ล้านบาท เทียบกับ 29.88 ล้านบาทในรอบปีบัญชี 2552 Petrolift
มีส่วนแบ่งผลกำไรให้กับกลุ่มบริษัทฯ เป็นเงินจำนวน 51.86 ล้านบาทในรอบปีบัญชี 2553 บริษัท
โทรีเซน (อินโดไชน่า) เอส.เอ. มีส่วนแบ่งผลกำไรให้กับกลุ่มบริษัทฯ เป็นเงินจำนวน 19.53
ล้านบาท และ 18.60 ล้านบาทในรอบปีบัญชี 2553 และในรอบปีบัญชี 2552 ตามลำดับ
ในขณะที่บริษัท กัลฟ เอเจนซี่ คัมปะนี (ประเทศไทย) จำกัด มีส่วนแบ่งขาดทุนให้กับกลุ่มบริษัทฯ
เป็นเงินจำนวน 5.08 ล้านบาท และ 2.85 ล้านบาทในรอบปีบัญชี 2553 และในรอบปีบัญชี 2552
ตามลำดับ เมอร์ตัน กรุ๊ป (ไซปรัส) แอลทีดี มีส่วนแบ่งขาดทุนให้กับกลุ่มบริษัทฯ เป็นเงินจำนวน
5.78 ล้านบาท ในรอบปีบัญชี 2553

กำไร (ขาดทุน) จากอัตราแลกเปลี่ยน : ในรอบปีบัญชี 2553
กำไรสุทธิจากอัตราแลกเปลี่ยนเป็นเงินจำนวน 24.34 ล้านบาท
เทียบกับขาดทุนสุทธิจากอัตราแลกเปลี่ยนจำนวน 9.87 ล้านบาทในรอบปีบัญชี 2552
ซึ่งเกิดจากการแข็งค่าของเงินบาทในปี 2553 ต่อสกุลเงินตอลลาร์สหรัฐอเมริกา
ซึ่งกำไรหรือขาดทุนจากอัตราแลกเปลี่ยนส่วนใหญ่ของบริษัทฯ
เกิดจากการแปลงค่ารายการหนี้สินและเงินสดและรายการเทียบเท่าเงินสดจากสกุลเงินดอลลาร์สหรัฐอเมริกาเป็นเงินบาทเมื่อสิ้นรอบบัญชีในแต่ละปี
ซึ่ง ณ วันที่ 30 กันยายน พ.ศ. 2553 เงินสดและรายการเทียบเท่าเงินสดของกลุ่มบริษัทฯ
ที่เป็นสกุลเงินดอลลาร์สหรัฐอเมริกา คิดเป็นร้อยละ 58.01
และในส่วนที่เป็นหนี้สินระยะยาวที่เป็นสกุลเงินดอลลาร์สหรัฐอเมริกา คิดเป็นร้อยละ 54.14

กำไร (ขาดทุน) จากการยกเลิกหุ้นกู้แปลงสภาพ : ในรอบปีบัญชี 2553 บริษัทฯ
ได้ดำเนินการซื้อคืนพร้อมทั้งยกเลิกหุ้นกู้แปลงสภาพบางส่วนเพิ่มเติมคิดเป็นจำนวนเงินต้น
10,500,000 ดอลลาร์สหรัฐอเมริกา หรือร้อยละ 9.26
ของจำนวนเงินต้นคงค้างภายใต้หุ้นกู้แปลงสภาพทั้งหมดจำนวน 113,400,000
ดอลลาร์สหรัฐอเมริกา กำไรที่ได้จากการยกเลิกหุ้นกู้แปลงสภาพคิดเป็นเงิน 9.63 ล้านบาท และ
673.33 ล้านบาทในรอบปีบัญชี 2553 และในรอบปีบัญชี 2552 ตามลำดับ ในวันที่ 24 กันยายน
พ.ศ. 2553 บริษัทฯ ได้ไถ่ถอนหุ้นกู้แปลงสภาพจำนวน 1 ใน 3 หรือจำนวน 34,300,000
ดอลลาร์สหรัฐอเมริกา ของจำนวนเงินต้นคงค้าง 102,900,000 ดอลลาร์สหรัฐอเมริกา
ด้วยเงินสด ในราคาไถ่ถอน 109,640 ดอลลาร์สหรัฐอเมริกาต่อหนึ่งหุ้นกู้ ทั้งนี้ ณ วันที่ 30
กันยายน พ.ศ. 2553
จำนวนเงินต้นคงค้างภายใต้หุ้นกู้แปลงสภาพทั้งหมดหลังการไถ่ถอนหุ้นกู้แปลงสภาพครั้งที่ 1
คิดเป็นเงินจำนวน 68,600,000 ดอลลาร์สหรัฐอเมริกา

ค่าความนิยมติดลบ : บริษัทฯ ไม่มีค่าความนิยมติดลบ (negative goodwill) ในรอบปีบัญชี
2553 แต่ในรอบปีบัญชี 2552 บริษัทฯ มีค่าความนิยมติดลบจากการเข้าซื้อ EMCG เป็นเงิน 287.21
ล้านบาท เนื่องจากราคาที่ซื้อมาต่ำกว่ามูลค่าทางบัญชี เมื่อวันที่ 23 กรกฏาคม พ.ศ. 2552 บริษัท
โซลีอาโด โฮลดิ้งส์ พีทีอี แอลทีดี ได้เข้าซื้อ EMCG ซึ่งเป็นผู้ถือหุ้นร้อยละ 100 ในบาคองโค
ในราคารวม 7.8 ล้านยูโร หรือ 374.07 ล้านบาท

จากปัจจัยที่ได้กล่าวมาข้างต้นและการตัดรายการระหว่างกันต่างๆ เป็นผลให้กำไรสุทธิของบริษัทฯ
ลดลงเป็น 795.57 ล้านบาทในรอบปีบัญชี 2553 เทียบกับ 1,813.71 ล้านบาทในรอบปีบัญชี 2552

ค่าใช้จ่ายฝ่ายทุน

ตารางข้างล่างนี้แสดงค่าใช้จ่ายฝ่ายทุนของกลุ่มบริษัทฯ (capex) ในช่วงที่ผ่านมาจนถึง ณ
สิ้นกันยายน พ.ศ. 2553 และภาะระผูกพันฝ่ายทุนที่ต้องจ่ายในอนาคต

การลงทุนฝ่ายทุนที่มีภาระผูกพัน

+--------------------------+---------+----------+----------+----------+
| ล้านดอลลาร์สหรัฐอเมริกา      | ต้นทุน    | ค่าใช     | ภาระผ    | ภาระผ    |
|                          |         | ้จ่ายถึงวันที่ | ูกพันฝ่ายทุน | ูกพันฝ่ายทุน |
|                          | โครงการ | 30       | ที่ต้องชำระ | ที่ต้องชำระ |
|                          |         | กันยายน   |          |          |
|                          |         | 2553     | ในปี 2554 | ในปี 2555 |
+--------------------------+---------+----------+----------+----------+
| การปรับปร                 | 142.97  | 31.61    | 90.57    | 20.79    |
| ุงกองเรือบรรทุกสินค้าแห้งเทกอง |         |          |          |          |
+--------------------------+---------+----------+----------+----------+
| เรือที่เช่ามาเสริมกองเรือ      | 49.57   | 22.88    | 25.29    | 1.40     |
+--------------------------+---------+----------+----------+----------+
| MOS – เรือวิศวกรรมโยธาใต้น้ำ | 256.76  | 256.76   | -        | -        |
+--------------------------+---------+----------+----------+----------+
| AOD – เรือขุดเจาะ 2 ลำ     | 360.00  | -        | 70.80    | -        |
+--------------------------+---------+----------+----------+----------+
| รายจ่ายฝ่ายทุนของ UMS และ   | 1.54    | 0.08     | 0.52     | 0.37     |
| Baconco                  |         |          |          |          |
+--------------------------+---------+----------+----------+----------+

ณ สิ้นกันยายน พ.ศ. 2553 กลุ่มบริษัทฯ มีกองเรือที่เป็นเจ้าของทั้งหมด 27 ลำ โดยร้อยละ
28.26 ของเรือที่บริษัทฯ เป็นเจ้าของอยู่กำลังจะมีอายุหรือมีอายุเกิน 25 ปีเมื่อถึงสิ้นปี 2554
ดังนั้น กลุ่มบริษัทฯ ยังคงจะขายเรือหรือขายเป็นเศษซากต่อไป แผนการปรับปรุงกองเรือของบริษัทฯ
นั้นได้รวมการรับมอบเรือทอร์ เฟรนด์ชิป ซึ่งเป็นเรือที่สั่งต่อใหม่ลำแรกจากอู่ต่อเรือ Oshima
เมื่อเดือนมกราคมในปีนี้ นอกจากนี้ ยังมีเรือที่สั่งต่อใหม่อีก 4 ลำ ซึ่ง 3 ลำ จะมาจากอู่ต่อเรือ
Vinashin และอีก 1 ลำ จากอู่ต่อเรือ Oshima ที่จะมีกำหนดรับมอบเรือในปี 2554 และปี 2555
เงินลงทุนรวมสำหรับเรือ 4 ลำนี้ คิดเป็นจำนวนเงินประมาณ 142.97 ล้านดอลลาร์สหรัฐอเมริกา

เรือที่จะอายุครบ 25 ปี

  ------------------------------ --------------- ------------ ------------
  เรือที่จะอายุครบ 25 ปี              รอบปีบัญชี 2553    รอบปีบัญชี 2554 รอบปีบัญชี 2555

  จำนวน (ลำ)                     2               3            1

  เดทเวทตัน                       70,258          77,144       20,358
  ------------------------------ --------------- ------------ ------------

กลุ่มบริษัทฯ ยังคงมองหาเรือมือสองอย่างต่อเนื่อง เมื่อไม่นานมานี้ บริษัทฯ ได้เข้าซื้อเรือ ทอร์
แอ็คชีพเวอร์ที่ราคา 34.50 ล้านดอลลาร์สหรัฐอเมริกาในเดือนกรกฎาคม พ.ศ. 2553 นอกจากนี้
ยังได้ซื้อเรือทอร์ อินฟินิตี้ ที่ราคา 30.25 ล้านดอลลาร์สหรัฐอเมริกา และเรือ ทอร์ อินดิเพนเดนซ์
ที่ราคา 30.75 ล้านดอลลาร์สหรัฐอเมริกา เข้ามาเสริมกองเรือในเดือนธันวาคม 2553
เงินทุนที่ใช้ในแผนปรับปรุงกองเรือมาจากการผสมผสานระหว่างกระแสเงินสดจากการดำเนินงานและจากวงเงินกู้ร่วมหลายสถาบัน
(syndicated loan facility) จำนวน 360
ล้านดอลลาร์สหรัฐอเมริกาโดยมีธนาคารนอร์เดียเป็นแกนนำ

ในรอบปีบัญชี 2553 กลุ่มบริษัทฯ
ได้ชำระค่างวดสำหรับเรือสนับสนุนงานวิศวกรรมโยธาใต้น้ำและอุปกรณ์จำนวน 4 ลำ
คิดเป็นเงินรวม 4,829.00 ล้านบาท ณ 30 กันยายน พ.ศ. 2553
ไม่มีค่าใช้จ่ายฝ่ายทุนที่สำคัญที่เกี่ยวกับเรือขุดเจาะหรือเรือสนับสนุนงานวิศวกรรมโยธาใต้น้ำที่จะครบกำหนดชำระในปี
2554 นอกเหนือจากที่จะได้กล่าวไว้ข้างล่างนี้

ในเดือนธันวาคม พ.ศ. 2553 บริษัท เอเชีย ออฟชอร์ ดริลลิงค์ จำกัด (“AOD”)
ซึ่งเป็นบริษัทร่วมของเมอร์เมด ได้ลงนามในสัญญากับ Keppel Offshore & Marine Limited
ซึ่งเป็นบริษัทย่อยของ Keppel FELS ในการสั่งต่อเรือขุดเจาะชนิด jack-up ที่มีคุณภาพสูงจำนวน
2 ลำ โดยมีมูลค่าสัญญารวม 360 ล้านดอลลาร์สหรัฐอเมริกา
หากรวมกับสิทธิที่จะสามารถสั่งต่อเรือขุดเจาะ jack-up ชนิดเดียวกันได้อีก 2 ลำในอนาคต
(และถ้า AOD ใช้สิทธินี้) จะทำให้มูลค่าของสัญญาคิดเป็นเงินจำนวน 720
ล้านดอลลาร์สหรัฐอเมริกา ในการนี้ AOD ได้จัดหาเงินทุนด้วยการขายหุ้นที่ออกใหม่ (IPO)
ให้กับบุคคลเฉพาะเจาะจง (private placement)
ที่เป็นนักลงทุนสถาบันในนอร์เวย์และนักลงทุนสถาบันระหว่างประเทศ โดยได้รับเงินจาก IPO
เมื่อต้นเดือนธันวาคม พ.ศ. 2553 และทำให้เมอร์เมดถือหุ้นร้อยละ 49
ในหุ้นที่ออกและเรียกชำระแล้วของ AOD รวมเป็นเงินที่ลงทุนใน AOD ทั้งสิ้น 49
ล้านดอลลาร์สหรัฐอเมริกา

ในรอบปีบัญชี 2553 เรือบรรทุกสินค้าแห้งเทกองเข้าอู่แห้งจำนวน 6 ลำ คิดเป็นเงิน 188.23
ล้านบาท เทียบกับรอบปีบัญชี 2552 มีเรือบรรทุกสินค้าแห้งเทกองเข้าอู่แห้งจำนวน 12 ลำ
คิดเป็นเงิน 519.71 ล้านบาท
และเมอร์เมดมีเรือสนับสนุนงานวิศวกรรมโยธาใต้น้ำที่เข้าอู่แห้งจำนวน 3 ลำ คิดเป็นเงิน 37.34
ล้านบาท เทียบกับปี 2552 มีเรือสนับสนุนงานวิศวกรรมโยธาใต้น้ำที่เข้าอู่แห้งจำนวน 1 ลำ
คิดเป็นเงิน 0.23 ล้านบาท ในระหว่างรอบปีบัญชี 2553 เรือขุดเจาะ MTR-1
เข้ารับการตรวจสอบสภาพตามระยะเวลา คิดเป็นเงิน 1.85 ล้านบาท เทียบกับปี 2552
เรือขุดเจาะ MTR-1 และ MTR-2 เข้ารับการตรวจสอบสภาพตามระยะเวลา คิดเป็นเงิน 9.26
ล้านบาท ธุรกิจอื่นๆ ลงทุนเป็นเงินรวม 91.51 ล้านบาทในระหว่างปี 2553 เทียบกับ 14.10
ล้านบาทในรอบปีบัญชี 2552 ส่วนใหญ่เกี่ยวกับการขยายสินทรัพย์ที่ใช้ในการปฏิบัติงาน

UMS ใช้เงินจำนวน 2.33 ล้านบาทในปี 2553
เพื่อปรับปรุงประสิทธิภาพของเครื่องจักรสำหรับธุรกิจหลักของ UMS และในโครงการถ่านหินปั้นเม็ด
ปัจจุบัน UMS กำลังปรับปรุงและขยายถนนและโรงงานของคลังสินค้านครหลวง
และคาดว่าจะเสร็จสิ้นในไตรมาสที่ 2 ของปี 2554 ส่วนบาคองโคนั้น
ค่าใช้จ่ายฝ่ายทุนส่วนใหญ่เกิดจากการเช่าซื้อคลังสินค้า (warehousing leases)

กระแสเงินสด

ตารางต่อไปนี้แสดงรายการเงินสดและรายการเทียบเท่าเงินสดที่ได้มาจาก (ใช้ไป)
ในกิจกรรมดำเนินงาน กิจกรรมจัดหาเงิน และกิจกรรมลงทุน

สรุปรายการกระแสเงินสด

  ---------------------------------------- --------------- ---------------
  ล้านบาท                                   รอบปีบัญชี 2553    รอบปีบัญชี 2552

  กระแสเงินสดสุทธิจากกิจกรรมดำเนินงาน           1,550.23        5,000.69

  กระแสเงินสดสุทธิจากกิจกรรมลงทุน               -10,883.10      - 4,617.08

  กระแสเงินสดสุทธิจากกิจกรรมจัดหาเงิน            7,305.19        - 1,111.25
  ---------------------------------------- --------------- ---------------

กระแสเงินสดสุทธิจากกิจกรรมดำเนินงาน ในรอบปีบัญชี 2553 บริษัทฯ
มีเงินสดสุทธิจากกิจกรรมดำเนินงานลดลงเป็น 1,550.23 ล้านบาท เทียบกับ 5,000.69
ล้านบาทในรอบปีบัญชี 2552
โดยมีสาเหตุหลักจากการที่ธุรกิจเรือบรรทุกสินค้าแห้งเทกองมีกระแสเงินสดจากการดำเนินงานลดลงและจากผลขาดทุนของเมอร์เมด
กระแสเงินสดจากการดำเนินงานที่ลดลงของธุรกิจเรือบรรทุกสินค้าแห้งเทกองและเมอร์เมด
กระแสเงินสดสุทธิจากการดำเนินงานของเมอร์เมดในปี 2553 ลดลงร้อยละ 75.59 เป็น 453.71
ล้านบาท

กระแสเงินสดสุทธิใช้ไปในกิจกรรมลงทุน ในรอบปีบัญชี 2553 เงินสดสุทธิที่ใช้ไปในกิจกรรมลงทุน
เท่ากับ 10,883.10 ล้านบาท และในรอบปีบัญชี 2552 เท่ากับ 4,617.08 ล้านบาท
การได้มาซึ่งสินทรัพย์และค่าใช้จ่ายฝ่ายทุนที่สำคัญของกลุ่มบริษัทฯ (capex) สำหรับในรอบปีบัญชี
2553 คือ ก) การเข้าซื้อหุ้นใน UMS จำนวน 3,977.81 ล้านบาท ข)
การชำระค่างวดสุดท้ายสำหรับเรือ ทอร์ เฟรนด์ชิป จำนวน 1,073.22 ล้านบาท ค)
การชำระเงินค่างวดสุดท้ายในการซื้อเรือเมอร์เมด สยาม เรือเมอร์เมด เอเชียน่า เรือเมอร์เมด
แซฟไฟร์ และเรือ เมอร์เมด เอ็นดัวเรอร์ จำนวนรวม 4,829.00 ล้านบาท ง) การเข้าซื้อหุ้นใน
Subtech จำนวน 248.58 ล้านบาท จ) การเข้าซื้อหุ้นใน Petrolift Inc. จำนวน 904.52
ล้านบาท ฉ) การซื้อเรือทอร์ แอ็คชีพเวอร์ เป็นเงิน 1,112.63 ล้านบาท และ ช)
ค่าใช้จ่ายในการเข้าอู่แห้งสะสมสำหรับธุรกิจเรือบรรทุกสินค้าแห้งเทกองและเมอร์เมดจำนวน
255.32 ล้านบาท

กระแสเงินสดสุทธิใช้ไปในกิจกรรมจัดหาเงิน ในรอบปีบัญชี 2553 บริษัทฯ
ได้ใช้เงินสดไปในกิจกรรมจัดหาเงิน (financing activities) เท่ากับ 7,305.19 ล้านบาท
และในรอบปีบัญชี 2552 เท่ากับ 1,111.25 ล้านบาท เงินที่ได้จากเงินกู้ระยะยาวเป็นเงินจำนวน
10,684.97 ล้านบาท ซึ่งเป็นผลมาจากการเบิกเงินกู้เพื่อซื้อเรือ ซื้อกิจการ
และการออกหุ้นกู้เป็นเงินบาท ในช่วงรอบปีบัญชี 2553 บริษัทฯ
ได้มีการลงนามในสัญญาเงินกู้ร่วมจากหลายสถาบันการเงิน (syndicated loan agreement)
เป็นจำนวน 200 ล้านดอลลาร์สหรัฐอเมริกา และออกหุ้นกู้ในประเทศเป็นเงินบาทจำนวน 4
พันล้านบาท เพื่อใช้เป็นเงินทุนในการเข้าซื้อและควบรวมกิจการ (merger and acquisitions)
และชำระคืนหนี้เงินกู้ในไตรมาสที่ 1 ของรอบปีบัญชี 2553
เมอร์เมดระดมทุนโดยการออกหุ้นสามัญเพิ่มทุน และรับเงินจำนวน 3,591.17 ล้านบาท และบริษัทฯ
ลงทุนในหุ้นเพิ่มทุน เพื่อรักษาสัดส่วนการถือหุ้นในเมอร์เมดร้อยละ 57.14 นอกจากนี้
ในช่วงรอบปีบัญชี 2553 บริษัทฯ ได้ใช้เงินจำนวน 1,418.54
ล้านบาทเพื่อใช้ในการซื้อและไถ่ถอนหุ้นกู้แปลงสภาพ และบริษัทฯ
จ่ายเงินปันผลที่เป็นเงินสดในช่วงรอบปีบัญชี 2553 เป็นเงินจำนวน 379.42 ล้านบาท

สภาพคล่องและแหล่งเงินทุน

ตารางต่อไปนี้แสดงโครงสร้างเงินทุนของบริษัทฯ 

โครงสร้างเงินทุนรวมของบริษัทฯ

  ------------------------------------------------------------------------
  ล้านบาท                                   ณ วันที่ 30 กันยายน 
  ---------------------------------------- --------------- ---------------
                                           2553            2552

  หนี้สิน:                                                    

  เงินเบิกเกินบัญชี                             5.54            -

  หนี้สินระยะสั้น                               1,613.48        110.10

  ส่วนของหุ้นกู้แปลงสภาพที่ถึงกำหนดชำระภายใน 1 ปี   1,048.13        1,334.36

  ส่วนของหนี้ระยะยาวที่ถึงกำหนดชำระภายใน 1 ปี     1,130.41        559.49

  หุ้นกู้                                      5,207.26        2,668.72

  หนี้สินระยะยาวและหนี้สินตามสัญญาเช่าทางการเงิน    5,233.95        2,314.12

  รวมหนี้สิน                                  14,238.77       6,986.79

  ส่วนของผู้ถือหุ้น                                              

  หุ้นสามัญ มูลค่าหุ้นละ 1 บาท                    708.00          708.00
  ที่ออกจำหน่ายและชำระแล้วเต็มมูลค่า จำนวน                        
  708,004,413 หุ้น                                           

  ส่วนเกินมูลค่าหุ้นสามัญ                         1,540.41        1,540.41

  กำไรสะสม                                 21,982.13       21,565.98

  อื่นๆ                                      7,301.60        7,277.05

  รวมส่วนของผู้ถือหุ้น                           31,532.14       31,091.44

  รวมเงินทุนทั้งหมด                            45,770.91       38,078.23

  อัตราส่วนหนี้สินต่อทุนทั้งหมด                     0.31            0.18

  อัตราส่วนเงินสดสุทธิ / - หนี้สินสุทธิ / ทุนทั้งหมด    - 0.08          0.13
  ------------------------------------------------------------------------

ตารางข้างล่างนี้แสดงถึงสัดส่วนหนี้สินของบริษัทฯ ยังคงอยู่ในระดับต่ำ
และความสามารถในการชำระหนี้ยังคงแข็งแกร่ง

วิเคราะห์แหล่งเงินทุนของบริษัทฯ

  ------------------------------------------------------------------------
  ล้านบาท                                   ณ วันที่ 30 กันยายน 
  ---------------------------------------- --------------- ---------------
                                           2553            2552

  กระแสเงินสดสุทธิจากกิจกรรมการดำเนินงาน        1,550.23        5,000.69

  เงินสดและเงินลงทุนระยะสั้น                    10,414.49       11,822.56

  หนี้สินรวม                                  14,238.77       6,986.79

  เงินสดสุทธิ/-หนี้สิน                           -3,824.28       4,835.77

  ส่วนของผู้ถือหุ้น                              31,532.14       31,091.44

  เงินสดสุทธิ / - หนี้สินสุทธิ / ทุน (เท่า)          -0.12           -

  หนี้สินรวม / ทุน (เท่า)                       0.45            0.22
  ------------------------------------------------------------------------

Credit Metrics และสภาพคล่อง

+---------------------------------------+--------------+--------------+
| ล้านบาท                                | ณ วันที่ 30     |              |
|                                       | กันยายน       |              |
+=======================================+==============+==============+
|                                       | 2553         | 2552         |
+---------------------------------------+--------------+--------------+
| มูลค่าตามบัญชีต่อหุ้น                        | 44.54        | 43.91        |
+---------------------------------------+--------------+--------------+
| กำไรก่อนหักดอกเบี้ย, ภาษี,                 | 2,970.84     | 3,455.32     |
| ค่าเสื่อมราคาและค่าตัดจำหน่าย (EBITDA)      |              |              |
+---------------------------------------+--------------+--------------+
| อัตรากำไรก่อนหักดอกเบี้ย, ภาษี,             | 15.90%       | 17.29%       |
| ค่าเสื่อมราคาและค่าตัดจำหน่าย EBITDA margin |              |              |
| (%)                                   |              |              |
+---------------------------------------+--------------+--------------+
| หนี้สินรวม/EBITDA (เท่า)                  | 4.79         | 2.02         |
+---------------------------------------+--------------+--------------+
| เงินสดสุทธิ หรือ –หนี้สิน/EBITDA (เท่า)       | -1.29        | 1.40         |
+---------------------------------------+--------------+--------------+
| เงินสดสุทธิ หรือ –หนี้สิน/ทุน (เท่า)           | -0.12        | 0.16         |
+---------------------------------------+--------------+--------------+
| EBITDA/ค่าใช้จ่ายจากดอกเบี้ยสุทธิ (เท่า)      | 7.14         | 13.68        |
+---------------------------------------+--------------+--------------+
| อัตราส่วนเงินทุนหมุนเวียน (เท่า)             | 2.27         | 2.77         |
+---------------------------------------+--------------+--------------+
| รอบการหมุนเงินสด (วัน)                   | 10           | 10           |
+---------------------------------------+--------------+--------------+
|   ลูกหนี้การค้า                           | 33           | 42           |
+---------------------------------------+--------------+--------------+
|   เจ้าหนี้การค้า                          | 23           | 32           |
+---------------------------------------+--------------+--------------+
| เงินทุนหมุนเวียน/รายได้                    | 0.46         | 0.48         |
+---------------------------------------+--------------+--------------+

ระดับของเงินสดที่มีอยู่ของกลุ่มบริษัทฯ และวงเงินสินเชื่อ
เพียงพอกับภาระผูกพันของค่าใช้จ่ายฝ่ายทุนของกลุ่มบริษัทฯ (capex) ณ วันที่ 30 กันยายน พ.ศ.
2553 กลุ่มบริษัทฯ มีวงเงินสินเชื่อที่มีสัญญาแล้วเป็นเงินจำนวน 857.97 ล้านดอลลาร์สหรัฐอเมริกา
ซึ่งเงินจำนวน 677.97 ล้านดอลลาร์สหรัฐอเมริกา เป็นวงเงินพร้อมใช้
หนี้สินระยะยาวมากกว่าร้อยละ 80 ของกลุ่มบริษัทฯ มีวันครบกำหนดชำระยาวนานกว่า 12 เดือน
เมื่อจำแนกหนี้สินของกลุ่มบริษัทฯ ร้อยละ 50.14 จะมาจากธนาคารพาณิชย์และที่เหลืออีกร้อยละ
49.57 จะมาจากตลาดตราสารหนี้ และที่เหลืออีกร้อยละ 0.29 เป็นสัญญาเช่าทางการเงิน

วันครบกำหนดอายุหนี้สินระยะยาว

+---------------+--------------+-------------+------------+-----------+
| ล้านบาท        | ภายใน 12     | 12-24 เดือน  | มากกว่า 24  | รวม       |
|               | เดือน         |             | เดือน       |           |
+---------------+--------------+-------------+------------+-----------+
| หุ้นกู้           | 1,048        | 1,207       | 4,000      | 6,255     |
+---------------+--------------+-------------+------------+-----------+
|   TTA         | 1,048        | 1,207       | 4,000      | 6,255     |
+---------------+--------------+-------------+------------+-----------+
|   UMS         | -            | -           | -          | -         |
+---------------+--------------+-------------+------------+-----------+
|   เมอร์เมด     | -            | -           | -          | -         |
+---------------+--------------+-------------+------------+-----------+
| หนี้สินจากธนาคาร | 1,106        | 869         | 4,352      | 6,327     |
+---------------+--------------+-------------+------------+-----------+
|   TTA         | 117          | 115         | 1,156      | 1,388     |
+---------------+--------------+-------------+------------+-----------+
|   UMS         | 293          | 92          | 233        | 618       |
+---------------+--------------+-------------+------------+-----------+
|   เมอร์เมด     | 696          | 662         | 2,963      | 4,321     |
+---------------+--------------+-------------+------------+-----------+
| หนี้สินอื่นๆ       | 24           | 10          | 3          | 37        |
+---------------+--------------+-------------+------------+-----------+
|   TTA         | 8            | -           | -          | 8         |
+---------------+--------------+-------------+------------+-----------+
|   UMS         | 15           | 9           | -          | 24        |
+---------------+--------------+-------------+------------+-----------+
|   เมอร์เมด     | 1            | 1           | 3          | 5         |
+---------------+--------------+-------------+------------+-----------+
| รวม           | 2,178        | 2,086       | 8,355      | 12,619    |
+---------------+--------------+-------------+------------+-----------+
| จำแนกเป็น %    | 17.26%       | 16.53%      | 66.21%     | 100.00%   |
+---------------+--------------+-------------+------------+-----------+

นิยามและแนวคิดต่างๆ ทางการเงินและการดำเนินงาน

คำอธิบายและการวิเคราะห์ของฝ่ายจัดการเกี่ยวกับผลการดำเนินงานของบริษัท โทรีเซนไทย
เอเยนต์ซีส์ จำกัด (มหาชน) ใช้ข้อมูลจากงบการเงินรวมของบริษัทฯ
ซึ่งจัดทำขึ้นตามหลักการบัญชีที่รับรองทั่วไปในประเทศไทย
ในการวิเคราะห์ผลการดำเนินงานดังกล่าว บริษัทฯ ได้ใช้นิยามและแนวคิดต่างๆ
ทั้งทางการเงินและการดำเนินการมาประกอบการวิเคราะห์ดังนี้

วันเดินเรือ/วันเดินเรือขุดเจาะในรอบปีปฏิทิน (Calendar-Ship-Days/Calendar-Rig-Days) หมายถึง จำนวนวันทั้งหมดในปีปฏิทินที่บริษัทฯ เป็นเจ้าของเรือ ซึ่งรวมถึงเรือขุดเจาะ เรือสนับสนุนงานวิศวกรรมโยธาใต้น้ำ และเรือบรรทุกสินค้าแห้งเทกองในรอบปีบัญชี รวมวันที่ไม่ได้ใช้ประโยชน์จากเรือ ( off hire days) กับการซ่อมแซมครั้งใหญ่ การเข้าอู่แห้ง หรือ การตรวจสอบระหว่างระยะเวลา 5 ปี (intermediate survey) หรือการตรวจสอบระดับพิเศษ 

วันเดินเรือที่มี (Available Service Days) หมายถึง
จำนวนวันเดินเรือ/วันเดินเรือขุดเจาะในรอบปีปฏิทิน
หักด้วยจำนวนวันที่ไม่สามารถใช้ประโยชน์จากเรือที่ทราบล่วงหน้า (off-hire)
เนื่องจากเรือเข้าอู่แห้งหรือเข้ารับการปรับปรุงสภาพเรือตามกำหนด
และหักด้วยจำนวนวันที่ใช้ในการเดินเรือให้อยู่ในตำแหน่งที่ต้องการ
วันเดินเรือชนิดนี้จะเป็นจำนวนวันซึ่งเรือสามารถสร้างรายได้ให้บริษัทฯ

วันทำการ (Operating Days) หมายถึง จำนวนวันเดินเรือที่มี (available service days)
หักด้วยจำนวนวันที่ไม่สามารถใช้ประโยชน์จากเรือ (off-hire) เนื่องจากสาเหตุใดๆ ก็ตาม
และรวมถึงสถานการณ์ที่ไม่สามารถคาดเดาได้ในการเดินเรือแต่ละเที่ยว
วันเดินเรือชนิดนี้จะเป็นวันที่กองเรือสร้างรายได้ให้กับบริษัทฯ จริงๆ

อัตราการใช้ประโยชน์จากเรือ (Fleet Utilisation)
เป็นอัตราที่คำนวณการใช้ประโยชน์จากเรือ โดยการนำวันทำการ (operating days)
หารด้วยวันเดินเรือที่มี (available service days) ในรอบปีบัญชี
อัตราการใช้ประโยชน์จากเรือจะเป็นตัวบ่งชี้ประสิทธิภาพของบริษัทฯในการจัดสรรเรือและเรือขุดเจาะ
และเพื่อที่จะลดวันที่ไม่สามารถใช้ประโยชน์จากเรือและเรือขุดเจาะอันเนื่องมาจากเหตุผลอื่นๆ
ที่ไม่ใช่การเข้าอู่ซ่อมตามปกติ หรือเพื่อการปรับปรุงและปรับสภาพเรือให้ดีขึ้น
หรือการใช้เวลาเดินเรือเพื่อให้อยู่ในตำแหน่งที่ต้องการ

จำนวนเรือเฉลี่ย (Average number of vessels) กำหนดให้จำนวนเรือเฉลี่ย
คือจำนวนเรือที่อยู่ในกองเรือในรอบปีบัญชี
โดยวัดจากผลรวมของจำนวนวันทำการเดินเรือทั้งหมดของเรือที่บริษัทเป็นเจ้าของ
และจำนวนวันเดินเรือของเรือที่เช่ามาเสริมกองเรือ หารด้วยจำนวนวันในรอบปีปฏิทิน (calendar
days) จำนวนที่ได้จะแสดงถึงจำนวนเรือทั้งหมดที่ได้ใช้งานและทำรายได้ในช่วงรอบปีบัญชี

รายได้จากค่าบริการ (Revenues from Services)
คือรายได้ที่ได้จากกลุ่มธุรกิจขนส่งซึ่งรวมถึงธุรกิจเรือบรรทุกสินค้าแห้งเทกอง
(การให้บริการแบบประจำเส้นทาง แบบไม่ประจำเส้นทางชนิดให้เช่าเหมาลำเป็นเที่ยว
และแบบเป็นระยะเวลา รวมทั้งแบบเซ็นสัญญารับขนส่งสินค้าล่วงหน้า)
และธุรกิจงานบริการที่เกี่ยวข้องกับการเดินเรือ (รายได้จากการขาย รายได้จากการให้บริการ
และค่านายหน้า) จากธุรกิจพลังงานซึ่งรวมถึงธุรกิจบริการนอกชายฝั่ง
(บริการขุดเจาะและบริการวิศวกรรมโยธาใต้น้ำ)
อัตราค่าเช่าเรือและจำนวนวันทำการของเรือและเรือขุดเจาะมีผลต่อรายได้
การผสมผสานของการให้บริการประเภทต่างๆ (เช่น การให้บริการเรือประจำเส้นทาง
เช่าเหมาลำเป็นระยะเวลา การให้เช่าเหมาลำเป็นเที่ยว
การให้เช่าเหมาลำชนิดเซ็นสัญญารับขนส่งสินค้าล่วงหน้า การบริการขุดเจาะ
และการบริการวิศวกรรมโยธาใต้น้ำ) มีผลต่อรายได้เช่นกัน
โดยอัตราค่าเช่าเรือแบบเหมาลำในระยะสั้นจะมีความผันผวนมากกว่า เนื่องจากจะอิงกับอัตราตลาด
ณ เวลาที่เกิดรายการในขณะนั้น

รายได้จากการขาย (Revenues from Sales)
คือรายได้ที่ได้จากกลุ่มธุรกิจโครงสร้างขั้นพื้นฐานซึ่งรวมถึงรายได้จากการขายถ่านหินที่มีขนาดต่างๆ
กัน และรายได้จากการขายปุ๋ย ราคาตลาดของถ่านหินและปุ๋ย และปริมาณการหมุนเวียนของสินค้า
(turnover volume) มีผลกระทบโดยตรงต่อรายได้

ค่าใช้จ่ายในการเดินเรือแต่ละเที่ยว (Voyage Expenses) คือ
ค่าใช้จ่ายทั้งหมดที่ใช้ในการเดินเรือในเที่ยวนั้นๆ ซึ่งรวมถึงค่าน้ำมัน ค่าธรรมเนียมท่าเรือ
ค่าขนถ่ายสินค้าขึ้นลงเรือ ค่าธรรมเนียมการผ่านคลอง ค่าธรรมเนียมตัวแทนเรือ และค่านายหน้า
โดยปกติแล้วลูกค้าจะเป็นผู้จ่ายค่าใช้จ่ายในการเดินเรือในแต่ละเที่ยวกรณีที่เช่าเหมาลำแบบเป็นระยะเวลา
ส่วนกรณีที่เป็นแบบประจำเส้นทาง
และแบบเช่าเหมาลำเป็นเที่ยวและการเซ็นสัญญารับขนส่งสินค้าไว้ล่วงหน้า บริษัทฯ
จะต้องเป็นผู้รับภาระค่าใช้จ่ายในการเดินเรือแต่ละเที่ยวเองทั้งหมด
ซึ่งค่าใช้จ่ายในการเดินเรือแต่ละเที่ยวนั้นบริษัทฯ
ได้รวมอยู่ในอัตราค่าเช่าแล้วโดยใช้วิธีประมาณการค่าใช้จ่าย บริษัทฯ
คาดว่าค่าใช้จ่ายจากการขนถ่ายสินค้าขึ้นลงเรือ
และค่าน้ำมันจะเป็นค่าใช้จ่ายหลักของค่าใช้จ่ายในการเดินเรือแต่ละเที่ยวทั้งหมดของบริษัทฯ
เนื่องจากเรือส่วนใหญ่ของบริษัทฯ
จะใช้สำหรับรับขนส่งสินค้าแบบประจำเส้นทางและแบบเช่าเหมาลำเป็นเที่ยวและแบบที่มีการเซ็นสัญญารับขนสินค้าไว้ล่วงหน้า

รายได้สุทธิจากการเดินเรือในแต่ละเที่ยว (Net Voyage Revenues)
รายได้สุทธิจากการเดินเรือในแต่ละเที่ยวคำนวณจากรายได้จากการเดินเรือในแต่ละเที่ยว
ลบด้วยค่าใช้จ่ายในการเดินเรือแต่ละเที่ยว
เนื่องจากค่าใช้จ่ายในการเดินเรือแต่ละเที่ยวที่เกิดขึ้นจะแตกต่างกันไปตามรูปแบบของการให้บริการ
บริษัทฯ
จึงใช้รายได้สุทธิจากการเดินเรือในแต่ละเที่ยวมาใช้เปรียบเทียบผลการดำเนินงานของการให้บริการในรูปแบบต่างๆ

อัตราค่าเช่าเรือ (Time Charter Equivalent Rates)
เป็นการนำรายได้สุทธิจากการเดินเรือในแต่ละเที่ยว (Net Voyage Revenues)
หารด้วยจำนวนวันเดินเรือในรอบปีปฏิทิน (Calendar-Ship-Days)
อัตราค่าเช่าเรือจะเป็นหน่วยวัดผลงานหลักที่ใช้เทียบกำไรต่อวันที่ได้รับจากการให้เช่าแบบเป็นระยะเวลากับแบบให้เช่าเป็นเที่ยว
หรือกำไรต่อวันที่ได้จากเรือประจำเส้นทางหรือสัญญารับขนส่งสินค้าล่วงหน้า
ทั้งนี้เป็นเพราะว่าโดยปกติค่าระวางเรือที่ได้รับไม่ว่าจะเป็นการให้บริการแบบใดก็ตาม
ดังที่ได้กล่าวมาแล้วจะไม่ได้แสดงออกมาเป็นรายวัน
ในขณะที่ค่าเช่าเรือชนิดให้เช่าเหมาลำเป็นระยะเวลาจะแสดงออกมาเป็นรายวัน

ค่าใช้จ่ายในการดำเนินงานเกี่ยวกับเรือเดินทะเล (Vessel Operating Expenses)
ค่าใช้จ่ายในการดำเนินงานเกี่ยวกับเรือเดินทะเล
โดยรวมเรือให้เช่าเหมาลำทุกประเภทยกเว้นการเช่าเรือเปล่า บริษัทฯ
รับผิดชอบค่าใช้จ่ายในการดำเนินงานซึ่งประกอบด้วยเงินเดือนลูกเรือและค่าใช้จ่ายที่เกี่ยวข้อง
ค่าใช้จ่ายที่เกี่ยวกับการซ่อมและบำรุงรักษาเรือ ค่าใช้จ่ายด้านประกันภัย
ค่าอะไหล่และวัสดุสิ้นเปลือง ค่ารักษาสถานภาพทะเบียนเรือ และค่าใช้จ่ายจิปาถะอื่นๆ
ค่าใช้จ่ายในการดำเนินงานเกี่ยวกับเรือเดินทะเลของบริษัทฯ โดยทั่วไปถือว่าเป็นค่าใช้จ่ายคงที่
ซึ่งจะเพิ่มขึ้นตามขนาดกองเรือ นอกจากนี้ยังมีปัจจัยอื่นๆ ที่อยู่นอกเหนือการควบคุมของบริษัทฯ
ที่อาจจะส่งผลให้ค่าใช้จ่ายประเภทนี้เพิ่มขึ้นได้ ตัวอย่างเช่น
หากจำนวนอุบัติเหตุทางทะเลทั่วโลกมีเพิ่มขึ้นมากกว่าในอดีตมากอาจส่งผลให้บริษัทฯ
ต้องช่วยร่วมจ่ายเบี้ยประกันภัยสูงขึ้น
หรือต้นทุนน้ำมันเครื่องที่อาจสูงขึ้นตามภาวะการขึ้นราคาน้ำมันดิบที่สูงขึ้นอย่างรวดเร็ว

การนำเรือเข้าอู่แห้ง (Dry-Docking) โดยปกติบริษัทฯ จะต้องนำเรือและเรือขุดเจาะของบริษัทฯ
เข้าอู่แห้งเพื่อการตรวจสอบ ซ่อมแซมและบำรุงรักษา
รวมไปถึงการปรับปรุงเรือเพื่อให้เป็นไปตามข้อกำหนดต่างๆ
ของหน่วยงานรัฐหรือข้อกำหนดที่ต้องปฏิบัติตามในการประกอบธุรกิจเดินเรือ ซึ่งโดยปกติ บริษัทฯ
จะนำเรือบรรทุกสินค้าแห้งเทกอง และเรือขุดเจาะเข้าอู่แห้งทุกๆ 2 ปีครึ่ง ถึง 5
ปีขึ้นอยู่กับประเภทของเรือและอายุการใช้งาน
โดยในระหว่างนั้นจะมีการตรวจสอบระดับพิเศษโดยสมาคมจัดชั้นเรือซึ่งจะทำในช่วงปีที่ 2 และ 3
ก่อนกำหนดการการเข้าอู่แห้งในปีที่ 5 โดยค่าใช้จ่ายเกี่ยวกับการนำเรือเข้าอู่แห้ง
จะบันทึกเป็นค่าใช้จ่ายรอตัดจำหน่าย (capitalisation)
โดยวิธีตัดจำหน่ายแบบเส้นตรงโดยคำนวณให้พอกับระยะเวลาที่จะต้องเข้าอู่ในปีต่อๆ ไป
นับจากวันที่เรือออกจากอู่แห้ง บริษัทฯ
บันทึกค่าใช้จ่ายที่เกี่ยวกับการซ่อมแซมและบำรุงรักษาเรือตามปกติเป็นค่าใช้จ่ายประจำงวด
ในกรณีที่เห็นว่าการซ่อมแซมดังกล่าวของเรือและเรือขุดเจาะมิใช่เป็นการปรับปรุง
หรือเพื่อต่ออายุการใช้งานออกไป

ต้นทุนขาย (Cost of Sales) ส่วนประกอบหลักของต้นทุนขายของถ่านหิน คือ
ต้นทุนถ่านหินและค่าระวางในการขนส่งเพื่อนำเข้าถ่านหินจากประเทศอินโดนีเซีย
ส่วนประกอบหลักของต้นทุนขายสำหรับการผลิตปุ๋ยรวมถึงต้นทุนวัตถุดิบ แรงงาน และค่าสาธารณูปโภค

ค่าเสื่อมราคาและการตัดจำหน่าย (Depreciation and Amortisation) ประกอบด้วย 2 ส่วน
ค่าเสื่อมราคาจะใช้วิธีเส้นตรงในการคำนวณตลอดอายุการใช้งานของสินทรัพย์
โดยคำนวณจากต้นทุนการในการได้มาซึ่งสินทรัพย์และส่วนประกอบหลักของสินทรัพย์แต่ละชิ้น
(รวมถึงเรือบรรทุกสินค้าแห้งเทกอง เรือวิศวกรรมโยธาใต้น้ำและเรือขุดเจาะ) หักด้วยมูลค่าซาก
อายุการใช้งานของสินทรัพย์จะอยู่ระหว่าง 3 ปี ถึง 30 ปี
ทั้งนี้ขึ้นอยู่กับสินทรัพย์และส่วนประกอบหลักของสินทรัพย์นั้น
ค่าเสื่อมราคาของแต่ละธุรกิจนั้นหลากหลาย
ขึ้นอยู่กับระดับของการลงทุนและการขายการลงทุนที่เกิดขึ้น ณ ช่วงเวลาใดๆ
ค่าตัดจำหน่ายจะเชื่อมโยงกับการเข้าอู่แห้งของเรือบรรทุกสินค้าแห้งเทกองและเรือวิศวกรรมโยธาใต้น้ำ
และเชื่อมโยงกับการเข้ารับการตรวจสภาพตามระยะเวลาของเรือขุดเจาะ
ค่าตัดจำหน่ายได้ถูกรายงานไว้ในค่าใช้จ่ายในการดำเนินนงานของเรือ
และค่าใช้จ่ายที่เกี่ยวข้องกับงานบริการนอกชายฝั่ง อย่างไรก็ตาม
ค่าตัดจำหน่ายยังรวมถึงการตัดจำหน่ายสินทรัพย์ที่ไม่มีตัวตน
ซึ่งรวมถึงเครื่องหมายทางการค้าและผลประโยชน์จากความสัมพันธ์กับลูกค้าที่ได้มาจากการรวมธุรกิจ
ซึ่งรับรู้ด้วยมูลค่ายุติธรรม ณ วันที่ได้มา
รวมถึงสิทธิในการใช้โปรแกรมคอมพิวเตอร์ที่รับรู้ด้วยต้นทุนในการได้มา
ค่าตัดจำหน่ายของสินทรัพย์ที่ไม่มีตัวตน
คำนวณโดยใช้วิธีเส้นตรงตลอดอายุการให้ประโยชน์ของสินทรัพย์จาก 3 ปี ถึง 20 ปี

ค่าใช้จ่ายทั่วไปและค่าใช้จ่ายในการบริหาร (General and Administrative Expenses)
ได้แก่ ค่าใช้จ่ายที่เกี่ยวข้องกับพนักงานที่อยู่บนบก เช่น เงินเดือน ค่าเช่าสำนักงาน
ค่าใช้จ่ายทางด้านที่ปรึกษากฎหมายและค่าบริการวิชาชีพ รวมทั้งค่าใช้จ่ายทั่วไปอื่นๆ บริษัทฯ
คาดว่าค่าใช้จ่ายทั่วไปและค่าใช้จ่ายในการบริหารจะเพิ่มขึ้นเนื่องจากการรวมบริษัทย่อยที่บริษัทฯ
ได้เข้าไปซื้อกิจการเข้ามาในงบการเงินรวม

12.3 ค่าตอบแทนผู้สอบบัญชี

1.  ค่าตอบแทนจากการสอบบัญชี (Audit fee)

  บริษัทฯ และบริษัทย่อยจ่ายค่าตอบแทนการสอบบัญชีให้แก่
  สำนักงานสอบบัญชีในรอบปีบัญชีที่ผ่านมาเป็นเงินรวม 19,614,531 บาท

2. ค่าบริการอื่น (Non-audit fee)

  บริษัทฯ และบริษัทย่อยจ่ายบริการอื่นให้กับสำนักงานสอบบัญชีที่ผู้สอบบัญชีสังกัด เป็นเงิน
  2,833,888 บาท ซึ่งส่วนใหญ่เป็นค่าตอบแทนเกี่ยวกับการสอบทานราคาซื้อกิจการใหม่ที่ลงทุน
  และการตรวจสอบบริษัทย่อยเพื่อให้เป็นไปตามเงื่อนไขของบัตรส่งเสริมการลงทุน (BOI)
  และบัตรส่งเสริมของประเทศสิงคโปร์ (AIS)